text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Uburyo 43 wakwerekamo umukobwa ko umukunda
2. Fata umwanya uhagije wo kumuvugisha
3. Musangize amwe mu mabanga y’ubuzima bwawe
4. Niba muri kumwe ukabona asa n’ufite imbeho, igomwe umuhe umupira cyangwa furari wambaye, umwereke ko adashobora kubaho nabi igihe cyose akigufite.
5. Musome kenshi igihe muri kumwe neza kandi gahoro.
6. Muhobere igihe umukumbuye cyangwa ushaka kumwereka ko ari uw’agaciro, burya hari udukorwa duto tuvuga kurusha amagambo.
7. Mufate mu ntoki umureba mu maso.
8. Sekana nawe kandi umufashe kugira ibihe byiza bitewe n’ibyo akunda
9. Rimwe na rimwe, nta yindi mpamvu ibiteye, jya umutumira ahantu atari asanzwe azi, umwereke ibintu bishya atari asanzwe abona kenshi kuko iyo umuhoza mu bintu bimwe bigera aho bikamurambira
10. Jya umutumira igihe uri kumwe n’inshuti zawe. Erega arifuza kukugirira icyizere no kwisanzura mu nshuti zawe ndetse no kubona ko nazo zimwishimiye.
11. Kenshi jya ukunda kumufotora no kwifotozanya nawe kuko abakobwa burya bakunda amafoto cyane, cyangwa umukorere CD iriho amafoto yanyu, aho ushobora no kuyaherekezanya uturirimbo tw’urukundo uziko akunda, cyangwa dufite icyo tubibutsa mwembi.
12. Rimwe na rimwe, jya ugirana nawe gahunda zindi zitari iz’ urukundo, mushobora nko gukorana imishinga ibyara inyungu, gukora nk’igikorwa cyo kujya gusura abarwayi kwa muganga nko ku cyumweru, kujya gutemberera ahantu nko mu giturage mwabaga kera, n’ibindi
13. Nakubwira ko agukunda, jya ubimusubirishamo kenshi, umwereke ko kuba yaraguhaye urukundo ari ikintu uha agaciro gakomeye mu buzima bwawe!
14. Niba muri kumwe n’inshuti ze zikamwereka cyangwa zikamubwira ko zimukunda cyangwa ko zimwitayeho kukurusha, jya ubihakana umuhobera cyane umwiyegereza, umubwire ko urukundo umufitiye nta n’uwabasha kurupima, ibi bituma yumva akunzwe cyane kandi bimurinda kumva ko hari undi muntu n’umwe yakurutisha mu buzima bwe.
15. Buri gihe niyo byanaba buri kanya yewe, jya umuhobera cyane umwiyegereze, ubundi umwongorere ko umukunda.
16. Jya umusoma mu gihe we atari abyiteguye
17. Atari abyiteguye nabwo jya umuhobera umuturutse mu mugongo, urebe uburyo abyakira.
18. Jya umubwira ko ari mwiza ahebuje, gusa ntukamubwire ko ari segisi (sexy). Abasore benshi bajya bakora aya makosa, gusa hano nakubwira ko umukobwa aba yifuza kumva ko ari mwiza imbere y’umukunzi we kurusha kumubwira ko ari segisi.
19. Jya umubwira uburyo umwiyumvamo kandi utamubeshye.
20. Nimuba murimo kugendana jya umutanga imbere umufungurire imiryango, umuherekeze ku modoka ye niba ayifite, ubanze umufungurire umuryango, nimuba mugiye kumeza ubanze umuhereze isahani ye, nibinashoboka unamushyirireho ibiryo, erega bishimisha cyane abakobwa kandi nawe ndatekereza ko nta gihombo kirimo kugaragaza iyo mico myiza (kuba gentleman)
21. Mubwire ko asobanuye byose kuri wowe kandi mu kubivuga jya ubivuga koko ubikuye ku mutima, unamureba mu maso.
22. Niba ubona ko atameze neza, hari ikitagenda, ukabona adashaka kubivugaho, jya umubwira ko uhari, umuhobere cyane, umwiyegereze kandi umubwire ko igihe cyose akeneye urutugu rwo kwegamaho no kuririraho uhari, unamubwire ko nta kibazo kuba atabikubwiye, ko ariko igihe cyose yumva abohotse kubikubwiraho, uzaba uhari kandi witeguye kumwumva no kumufasha! Si byiza guhita uhutiraho no kumubaza cyane kuko hari igihe biba bigoye guhita agira icyo akubwira muri ako kanya nawe atarabyakira neza
23. Jya utuma yumva akunzwe, icyo byagusaba cyose
24. Jya umusoma imbere y’abandi bakobwa, baba ari inshuti ze cyangwa izawe, bituma agira icyizere ko umukunda kandi bigutera ishema, ukaba udashobora no kumuca inyuma.
25. Ntukigere na rimwe umubeshya kabone n’iyo waba ubona bigoye kumubwiza ukuri ku kintu runaka, kuko iyo amenye ko umubeshye n’iyo kaba ari akantu gato, arababara kandi akagutakariza icyizere.
26. Ntukamuce inyuma kuko bariya bandi nta kintu na kimwe bamurusha, iyaba byari ibyo ntiyari kuba ari we wahisemo
27. Jya umujyana ahantu hose yifuza kujya, nawe arakuzi azi n’ubushobozi bwawe humura ntazakugora, ariko rero nawe jya ugerageza kumushimisha.
28. Jya umwandikira ubutumwa bugufi, unamuhamagare buri gitondo umubaza uko yaramutse n’uko ijoro rye ryari rimeze, kandi buri gihe jya umubwira utujambo twiza. Mwaba muri kumwe cyangwa mutari kumwe, ugerageze kumenya gahunda ze zose; niba yariye, niba yabashije kuruhuka, ese amasomo/ akazi biragenda, n’ibindi…
29. Jya uhamubera igihe cyose agukeneye, ndetse n’igihe atagukeneye, ibyo bizatuma abona ko igihe icyo ari cyo cyose ashobora kukwizera no kukugirira icyizere.
30. Jya umufata mu maboko yawe cyane igihe afite ubwoba cyangwa akonje, bimuha umutuzo cyane.
31. Nimuba muri mwenyine jya umwereka ko ushaka kumufata mu maboko yawe, umusome, umurebe mu maso nibura nk’umunota umwe cyangwa myinshi, umwereke ko nta wundi usa nawe
32. Niba muri kumwe, musome mu gahanga (ibi bizamwereka ko wifuza kumusoma urebe niba nawe ari uko.)
33. Niba mwicaye murimo kurebana agafilimi keza k’urukundo cyangwa akandi kose akunda, mushyire ukuboko ku rutugu, nawe azahita akwegamishaho umutwe bityo murebane filimi mu buryo buri romantiki.(romantique)
34. Niyo waba urakaye ute, ntugakinishe na rimwe kumubwira ngo nahite agenda, kabone n’iyo waba wikiniraga, kuko ushobora kujya kubona ukabona agiye agiye da! Niba arakaye jya umuba hafi, umufashe; niba akubabaje ntumwereke ko urakaye cyane ariko umubwire ko bitagushimishije, n’agusaba imbabazi umwumve kandi ntugakunde impaka no kubigira birebire.
Ibi byose, ubutaha nimuba muri kumwe ntuzabyibagirwe, kuko bibazanira umunezero mwembi kandi mu byukuri nta kigoye kirimo
35. Niba abantu barimo kumuvuga nabi no kumunegura, ujye uhamubera, ubabwire ko urukundo umufitiye ruruta byose kandi ko uko byaba bimeze kose ntacyakubuza kumukunda no kuhamubera
36. Nujya kumubwira ko umukunda, jya ubimubwira umureba mu maso kandi umubwira ibyo wiyumvamo!
37. Rimwe na rimwe jya umujyana hanze, nko muri jardin, ari nijoro hari ukwezi hasa neza, umuryamishe mu gituza cyawe yiyumvire uko umutima wawe utera uterera mu we, ushyire intoki zawe mu ze, ariko urimo kumwongorera utujambo tw’urukundo mu matwi nawe ahumirije amaso ye arimo kwiyumvira rya jwi akunda kandi yishimira kuruta ayandi yose!
38. Niba murimo kugendana, mufate mu ntoki kandi bigutere ishema ryo kuba yitwa uwawe
39. Niba muhuye mutari muherukanye, mwereke urukumbuzi wari umufiitiye, umuhobere mu gihe kirekire gishoboka
40. Buri joro jya umuhamagara umwifurize ijoro ryiza, n’indoto nziza
41. Jya umuhumuriza niba akuririye, kandi jya ujyana umubabaro yari afite kure ye
42. Jya umusaba ko mwatemberana mu ijoro, mufate igihe kinini mwigendagendera, mwiganirira, mwisekera, musa n’abakina,…
43. Buri gihe jya umwibutsa uburyo umukunda
Subscribe to: Post Comments (Atom)


c: text/html

text:
Bamwe mu babyeyi barerera mu kigo cya HVP Humura, bagize icyo bavuga ku kamaro k’iki kigo bashimira cyane uburyo bafasha abana babo ndetse bagenera ubutumwa ababyeyi bagenzi babo bafite abana bafite ubumuga nyamara bagaterwa ipfunwe nabo bakanabahisha.
Ikigo cya HVP Humura, Ishami rya Gatagara mu mashami 6 yo mu Rwanda, giherereye i Ndera. Cyashinzwe mu mwaka w’1997, bakaba bakira abana kuva ku mwana ukivuka kugeza ku mwana ufite imyaka 18. Umwana bakiriye bamucutsa amaze kugira imyaka 25 y’ubukure. Kuri ubu bafite abana 97, harimo abahungu 53 ndetse n’abakobwa 44 bagiye bafite imyaka itandukanye.
Ku munsi w’ejo tariki 7 Gashyantare 2019 umuhanzikazi uririmba indirimbo z’Imana, Tonzi aherekejwe n’itsinda rya ‘Birashoboka Dufatanyije’, abahanzi bagenzi be baririmba Gospel ndetse n’abana bafite ubumuga barererwa muri ‘Izere Mubyeyi’ basuye abandi bana bafite ubumuga barererwa muri ‘Humura’, Tonzi asaba ko ubufatanye n’ubugendererane hagati y’ibi bigo byombi bwakomeza kandi bugakomera cyane.
Umwe mu babyeyi bafite abana muri ‘Humura’ yavuze ko atunguwe cyane kandi ashimishijwe no kuba hari abatekereza ku bana babo ndetse avuga ko bababitsemo umwenda ukomeye cyane anavuga ko uru rugo barurereramo kandi rubafasha cyane anasaba ko ubuvugizi bwakomeza gukorerwa abana bose iyo bava bakagera cyane cyane abafite ubumuga.
Yaragize ati “Aba ni abana nk’abandi, bafite impano nyinshi kandi ntibakiri ba bandi bo guhishwa. Abana bafite ubumuga nabo basange abandi ntibagahishwe…Biranshimisha kubona umwana wanjye abyina kandi ntari nzi ko azabaho. Uru rugo turarushimira cyane ko rwatwakiriye, ruraturerera kandi neza, Imana ige ibaha umugisha mwaturinze kwiheba.”
Vicent Rurangirwa umwe mu babyeyi barerera muri 'Humura' arashimira cyane uko babafasha
Vicent Rurangirwa ubwo yaganiraga n’umunyamakuru wa INYARWANDA yavuze ko umwana we amaze imyaka 5 arererwa muri Humura ndetse yavukanye ubumuga nyamara Humura yaramufashije cyane. Ati “Uyu mwana namuzanye hano ameze nabi cyane, ariko impinduka nini cyane ziragaragara. Ababyeyi bafite abana nk’aba bashyire abana ahagaragara, ntibagahishe abana cyangwa ngo babafungirane kuko birabamugaza. Ni abana nk’abandi, nibagane ibigo nk’ibi bibafashe, basange abandi bishime, bakine, bamere neza basabane. None se Leta yo izamenya gute abo bana niba bahishwe? Alcade wanjye ubu afite impano nyinshi cyane, arabyina, araririmba akora byinshi azi no kwivuga.”
Mukayiranga Pelagie, ni undi mubyeyi urerera muri Humura, avuga ko ari ishuri riri special cyane kuko ryihariye cyane. Yahazanye umwana we afite imyaka ibiri nyamara atari ameze nk’uko abandi ban abo ku myaka ye baba bameze ariko Humura ikaba hari ibyo imaze kumugezaho.
Yagize ati “Humura bafasha abana cyane, ni ishuri riri special pe! Bigisha abana ibintu byinshi batakiga mu mashuri asanzwe. Biratunezeza ababyeyi kuba abana bacu babyuka bagenda kwiga byinshi byiza, hari impinduka nyinshi kandi hari n’icyizere cy’uko bazamera neza…Urebye ibyo hano badukorera, udufaranga dutanga sinzi uko natwita ni duke cyane pe! Ibaze ko dutanga 20,000 Rwf gusa, tukishyura n’ay’urugendo kuko imodoka zibavana mu rugo zikanabatahana.”
Uyu mubyeyi nawe arerera muri 'Humura' anenga bikabije ababyeyi baterwa ipfunwe n'abana babo bafite ubumuga
Uyu mubyeyi yanenze bikabije ababyeyi bahisha abana babo bagaterwa ipfunwe n’ubumuga bafite kuko baba babahemukira cyane ndetse binagoye ko babona ubufasha ati “Abo babyeyi bakora amakosaakabije, abana ntibabona ubufasha bw’ubugororangingo n’ubundi bwo kubafasha kubaho muri society cyangwa kumenya uko babaho. Nta soni biteye, kuba wabyara umwana ufite ubumuga si icyaha, ni nk’uko wahura n’ikibazo kindi byose biterwa n’uko wabyitwayemo.”
Tonzi mu ijambo rishimira cyane abarerera muri Humura n’abarerera muri Izere Mubyeyi yahamagariye abandi babyeyi bo hirya no hino bafite abana bafite ubumuga butandukanye kudahisha ibibazo abana babo bafite kuko kubahisha bitabafasha ahubwo bibangiza cyane. Twabibutsa ko Tonzi yakoze iki gikorwa cy'urukundo cyo gusura aba bana ari kumwe n'abahanzi bagenzi be batandukanye barimo; Brian Blessed uzwi mu ndirimbo 'Dutarame', C John uzwi mu ndirimbo 'Wambereye mwiza' n'abandi.
C John na Brian Blessed bari baherekeje Tonzi

robotstxt: allowed

filter: keep


text:
Byatangajwe n’umukozi muri icyo Kigo, Bizimana Servelien, akaba n’Umuyobozi w’Ikigo Ngororamuco cya Nyamagabe, ubwo yari mu Kiganiro ‘Sobanuza’ cya Radio Salus.
Yavuze ko kuva muri Gicurasi 2020 kugeza muri Nzeri 2021 bamaze gukura mu buzererezi abana 3096 mu gihugu hose.
Ati “Kuva ku itariki ya 20 Gicurasi 2020 kugeza uyu munsi tumaze gukura mu muhanda abana bagera ku 3096 mu gihugu hose, cyane cyane mu Mujyi wa Kigali n’indi mijyi iwunganira.”
Yakomeje avuga ko abo bana babasubije mu miryango yabo basubizwa no ku ishuri, ariko hari abagarutse mu buzererezi.
Ati “Hari rero 2641 bagumye mu miryango bigaragaza ko gukura abana mu muhanda bakarererwa mu miryango bishoboka. Hari rero n’abandi bake bagera kuri 232 basubiye ku muhanda bakirirwa basabiriza ariko bwamara kwira bagataha mu rugo.”
Yavuze ko abagera kuri 223 bangana na 7,3% bo basubiye mu buzererezi burundu, ariko bazakomeza kubashakisha kugira ngo bavemo.
Bizimana yavuze ko muri iki gihe bashyize ingufu muri gahunda yo kugororera abana mu muryango kuruta kubagororera mu bigo.
Bimwe mu bibazo byagaragajwe bituma abana bava mu miryango yabo bakajya kuba inzererezi harimo ubukene, kuba abana babura ibikoresho by’ishuri bigatuma bava mu muryango bakajya gushaka akazi gaciriritse n’ababyeyi batita ku nshingano zabo.
Hari kandi kuba umwana apfusha ababyeyi abandi bo mu muryango ntibamwiteho, abana bahunga imiryango yabo kubera ko bakoreshwa imirimo ibavuna n’ubumenyi buke bw’ababyeyi mu bijyanye no kurera.
Mu zindi mpamvu harimo kuba abana bafite ubwisanzure burimo no guhitamo kujya mu muhanda, kuba bavuka mu muryango ufite abana benshi bigatuma batabasha kubona ibyo bakeneye byose, urugomo, ubuharike hamwe no kuba abana bararurwa no kujya mu mujyi, amakimbirane yo mu muryango n’ibindi.
Ikigo gishinzwe Igororamuco mu Rwanda kivuga ko kugeza ubu abakozi bacyo bamaze kugera mu ntara zose z’igihugu baganira n’inzego zitandukanye kugira ngo bafatanye gukemura ikibazo cy’ubuzererezi mu bana b’u Rwanda.
Ubushakashatsi bwamuritswe na Komisiyo y’Igihugu ishinzwe abana mu 2019 bwagaragaje ko 86,9% by’abana b’inzererezi batabasha kubona ifunguro rimwe ku munsi, 13,1% babona ifunguro rimwe ku munsi naryo ry’amaramuko.
Bwerekanye ko abana 84,3% bahura n’ihohoterwa ririmo gukubitwa bagakomeretswa, hari abahutazwa bavanwa mu muhanda. Mu bana b’abakobwa bakoreweho ubushakashatsi, 19% bavuze ko basambanywa ku gahato mu gihe abahungu basambanywa ku gahato ari 3,9% .
Kugeza ubu mu Rwanda hari ibigo by’igororamuco bya Leta birimo icya Iwawa, Nyamagabe na Gitagata bigororerwamo abantu bananiranye barimo n’abana.
Mu kigo cya Iwawa hari yo abantu 1621, i Nyamagabe hari 918 naho i Gitagata hari 104 harimo abagore 96 n’abana umunani.
Gusa hirya no hino mu turere haboneka ibindi bigo binyuzwamo by’igihe gito abagomba kugororwa bizwi nka Transit Centers.


text:
Abantu bari hagati ya 4500 na 5000 bari bateraniye I Colmar mu bufaransa kuri iki cyumweru mu materaniro ahuza amatorero yose ya Evangeliques mu munsi mukuru w’ivanjili.
Uwo munsi mukuru w’ivanjili usanzwe uba buri nyuma y’imyaka itatu ,uyu mwaka wahuje amatorero agera kuri 60.
Umuyobozi wa RES(Reseau évangelique suisse) Christian Kuhn yigishije yibanda cyane ku mibanire y’abantu n’itandukaniro ry’ibihe bagiye babamo agaciro kabo n’uburyo bagiye bafata itorero.
Yagize ati:”uruhererekane rw’ibihe ruri ku mutima w’Imana.Iyo Kristo ari hagati nta tandukaniro riboneka,ni iby’agaciro n’icyubahiro cy’abantu bose gukorera hamwe,ugutandukana kwacu bitewe n’ibihe mbifata nk’inyungu,kukaduhuriza ku mugambi umwe “.
Muri uwo munsi mukuru w’ivangili, abakorerabushake 300 nibo bakoraga mu mitunganirize n’imigendekere myiza y’iki giterane cy’umunsi cyakurikiwe n’igitaramo cyahuje amatsinda n’amakorali mpuzamatorero.


text:
INAMA KU MIRIRE N’IBYOKURYA
INAMA KU MIRIRE N’IBYOKURYA
Iriburiro
Impamvu Yatumye Iki Gitabo Kibaho
Imyaka myinshi mbere y’uko abahanga mu by’imiterere n’imikorere y’umubiri bita ku isano ikomeye iri hagati y’imirire n’ubuzima bwacu, Ellen G. White yari yaragaragaje ku buryo busobanutse isano ikomeye iri hagati y’ibyo turya n’imibereho yacu y’iby’umubiri n’iby’umwuka. Guhera mu mwaka wa 1863 ugakomeza, Ellen G. White yagarutse kenshi mu nyigisho no mu nyandiko ze, ku kamaro k’imirire n’ibyokurya biboneye. Inama ze, nk’uko tuzisanga mu tunyamakuru duto, mu bitabo, mu binyamakuru by’itorero, ndetse no mu buhamya bwe bwite, zazanye impinduka ikomeye ku miterere y’imirire iranga Abadiventisti b’Umunsi wa Karindwi, kandi ingaruka zazo zigera ku buryo buziguye no ku bantu bose. IMN 2.1
Inyandiko za Ellen White zerekeranye n’imirire n’ubuzima buzira umuze zaje gukusanyirizwa hamwe mu mwaka wa 1926 mu gitabo kigizwe n’ingingo zateguriwe gufasha mbere ya byose abanyeshuri bigaga amasomo y’iby’ubuvuzi n’imirire mu Ishuri ryateguraga Ababwirizabutumwa mu by’Ubuvuzi rya Loma Linda muri Leta Zunze Ubumwe z’Amerika. Icyo gitabo cy’ikubitiro mu kunyuzwa mu icapiro cyari gifite umutwe uvuga ngo, “Inyigisho z’Ibihamya ku Mirire n’Ibyokurya,” cyahise gitangwa kirashira. IMN 2.2
Ikindi gitabo gishya kandi kinini kuruta icya mbere, cyaje kuboneka mu mwaka wa 1938, cyitwa “Inama ku Mirire n’Ibyokurya.” Ni cyo cyasohotse ari “ingeri ya kabiri,” kandi imirimo yo kugitegura yayobowe n’Inama Nkuru ishinzwe kurinda inyandiko za Ellen G. White. Ingeri ya gatatu, yaje gucapwa mu ngano ntoya kugira ngo igendane n’ingano z’ibindi bitabo bisanzwe bifasha Abakristo mu ngo zabo, maze isohoka mu icapiro mu mwaka wa 1946. Iki twasobanuye mu kinyarwanda ni ingeri ya kane, kandi nticyigeze gihinduka haba mu nyandiko, haba n’uko impapuro zikurikirana. IMN 2.3
Izi ni Inyandiko Zahurijwe Hamwe Uko Zakabaye
Mu guhuriza hamwe inyandiko zikubiyemo Inama ku Mirire n’Ibyokurya, abanditsi bashinzwe kurinda inyandiko za Ellen White bitaye cyane ku kwegeranya inyandiko zose n’amabwiriza yose yatanzwe na Ellen White kugira ngo biboneke mur’iki gitabo. Iki gitabo rero cyahurijwe hamwe ni umwihariko mu bitabo bya Ellen G. White, kuko cyerekana inama zashyizwe hamwe hakurikijwe ingingo zumvikana kandi zishingiye ku ngingo rusange ariko hirindwa ugusubiramo kutari ngombwa. IMN 3.1
Buri mugabane w’iki gitabo ugizwe n’inyandiko Ellen White yanditse mu buryo bwuzuye ku ngingo runaka. Nta kintu na kimwe cy’ingenzi cyirengagijwe. Akenshi, mu nyandiko z’umwimerere, usanga ko ingingo nyinshi z’ibyigisho binyuranye by’ubuzima zavuzweho zose mu gika kimwe. Kugira ngo buri ngingo ivugweho mu buryo burambuye byari gutuma habaho isubiramo ry’amagambo. Mu kwirinda iryo subiramo ry’amagambo ya hato na hato, hakoreshejwe ibisobanuro birambuye biboneka ku migereka y’igitabo. IMN 3.2
Nubwo habayeho inzitizi zitewe n’igihe ndetse no kwirinda isubiramo ritari ngombwa ryo kwandika buri nteruro yose ivugwa kuri buri kibazo cy’imirire, inyigisho zose zatanzwe na Ellen G. White zashyizwe mur’iki gitabo mu buryo bwuzuye. IMN 3.3
Akaga ko Gufata Umugabane Umwe Ukawuha Ubusobanuro Rusange
Imiterere y’imyandikire y’iki gitabo igaragara nk’igitabo cy’inkoranyamagambo, aho usanga ingingo z’ingenzi zaragiye zivugwaho mu buryo bwihariye, bigatuma kugishakamo ibyo ukeneye bigenda byorohera umusomyi. Ariko na none imiterere y’igitabo cy’inkoranyamagambo ibasha no guteza umusomyi kumva no gukoresha nabi amagambo yacyo. Kugira ngo intego y’umwanditsi w’iki gitabo igerweho, ni ngombwa ko cyigwa mu buryo bwuzuye, aho gufata umugabane umwe ukwawo ukawutandukanya n’ibisigaye byose. IMN 4.1
Umusomyi w’iki gitabo akwiriye kwiyumvisha ko interuro imwe mu nyandiko za Ellen White ku ngingo runaka y’iby’imirire idahagije kumvikanisha ibyo yari agendereye kwigisha n’ubusobanuro bwa rusange ku byerekeranye n’ibyo umubiri ukeneye mu mirire. Nk’urugero, amagambo dusanga ku gika cya 488 mur’iki gitabo, mu nteruro yakuwe mu gitabo cye cyitwa “Ibihamya by’Itorero,” umuzingo wa 2, urupapuro rwa 352, aragira ati, “Ibinyampeke n’imbuto byateguwe bitarimo amavuta, kandi mu buryo bworoheje bushoboka, ni byo byokurya by’abavuga ko bitegura kwimurirwa kuba mu ijuru.” Mu mucyo w’ayandi magambo yanditse ahandi, byagaragaye ko umugambi wa Ellen White atari uwo kwigisha ko abazimurirwa mu ijuru bagomba gukoresha ibyokurya birangwa n’ “ibinyampeke n’imbuto.” Mu nyandiko ye yanditse mu 1869 atanga inama zo kureka gukoresha inyama, iriya nteruro igaragaza “ibinyampeke n’imbuto” nk’ibyokurya bitarimo inyama. Iyo nteruro ntivugwamo ubunyobwa, imboga, cyangwa ibikomoka ku matungo, ibyo Ellen White yemeraga ko bifite akamaro ko kuba bigize gahunda y’imirire yuzuye. IMN 4.2
Indi nteruro dusanga ku gika cya 487 cy’urwo rupapuro, yanditswe hashize imyaka makumyabiri [iki gitabo cyanditswe], ivuga ku byerekeranye n’imirire itanga intungamubiri, ugukomera n’imbaraga ubwonko bukeneye, ivuga “imbuto, ibinyampeke, n’imboga” byateguranywe n’ “amata cyangwa amavuta.” Nta bunyobwa buvugwamo. Ku yindi subi y’urwo rupapuro, yanditswe mu 1905, “ibinyampeke, ubunyobwa, imboga, n’imbuto” bivugwa nk’ibyokurya bisimbura inyama. Mur’iyi nteruro, amata ntabwo avugwamo. Nyamara kandi, amata ayavugamo mu nteruro yanditse mu 1909 ku rupapuro rwa 355, aho agira ati, “Imboga zikwiriye guteguranwa n’amata make cyangwa amavuta make cyangwa ikindi kimeze nka byo kugira ngo bitange uburyohe. … Abantu bamwe, bitewe no kwirinda gukoresha amata, amagi, n’amavuta, bananiwe kubona ibibisimbura umubiri ukeneye ngo ube wujuje indyo iboneye, maze kubwo ingaruka z’ibyo, barangwa n’intege nke ntibashobore gukora umurimo. Bityo ibyo bizanira inzitizi ivugurura mu by’ubuzima.” IMN 5.1
Hari izindi ngero nyinshi zisa nk’izo zavuzwe mbere dusanga ko Ellen White atavuga mu nteruro imwe ibintu byose uko byakabaye biranga indyo iboneye. Ni ngombwa rero kwitonda kugira ngo twumve neza igitekerezo cye kuri buri ngingo. Ntidukwiriye gukoresha uko twishakiye interuro dufashe ahantu runaka, kugira ngo tudafata umugabane umwe tukawutandukanya n’ubusobanuro rusange. IMN 5.2
Buri Wese Arararikirwa Kwiga
Icyifuzo cya Ellen White ni uko inyandiko ze ku by’imirire zatera abantu kurushaho kugira umwete wo kwiga no gushakashaka iby’imirire irushijeho kuba myiza, kugira ngo zinafashe abandi kugira ubumenyi n’ubunararibonye no kwiyongera k’ubushakashatsi. Yaranditse ati: IMN 5.3
“Imibereho yacu ikwiriye kurangwa no guhora twiga uburyo bwo kwita ku mibiri yacu ikaba mitaraga, kugira ngo ingingo zose z’umubiri wacu zikore zuzuzanya.” IMN 6.1
“Ni inshingano yacu idasubirwaho kwiga amategeko yo mu byaremwe tubyitondeye. Dukwiriye kwiga ibyo ayo mategeko adusaba bigendanye n’imibiri yacu maze tukayubahiriza. Kubigiramo ubujiji ni icyaha.” IMN 6.2
Madame White yiyumvishaga neza ko buri muntu akwiriye kugira ubumenyi bwuzuye, abukomoye kw’iterambere rya siyansi ku by’ubushakashatsi mu by’imirire, igihe cyose imyanzuro yuzuzanya n’inama zatanzwe binyuze mu nyandiko zahumetswe. IMN 6.3
Akaga k’Ubwaka bwo Gukabya
Ellen White ntiyatindaga kwerekana akaga kazanwa n’ubwaka bwo gukabya mu bintu bihutiyeho, bidatekerejweho, cyangwa bihubukiwe mu gutegura ibyokurya biboneye ku muryango. Ibi yabigaragarije mu magambo yavuze agira ati, “kubwo gutegura nabi, hagategurwa indyo ituzuye” umubyeyi abasha “kubangamira ndetse akaba yakwica ubuzima bw’abantu bakuru n’iterambere ry’umwana.” Muri ayo magambo na none, ararikira ababyeyi “gutanga indyo igendanye n’ibyo umubiri ukeneye, bishimishije kandi biryoshye.” IMN 6.4
Mu gihe bamwe badasobanukirwa n’impamvu indyo yuzuye kandi itunganye igendana no gukoresha ibintu bimwe bikomoka ku mata ku rugero, Ellen White arabishyigikira, kandi akarwanya igitekerezo cyo kureka kubikoresha. Ibi turushaho kubisobanukirwa cyane muri iki gihe, aho ubumenyi bwerekana ko zimwe mu ntungamubiri ntoya zifitiye umumaro ukomeye imikorere y’umubiri. Zimwe muri izo ntungamubiri, nubwo zisa nk’izitaboneka mu byokurya by’imboga, dusanga ziganje mu mvange y’indyo igizwe n’amata, amagi n’imboga. Iyi ndyo ni ingenzi cyane ku bana bakeneye gukura neza kandi nk’uko Ellen White abivuga, bakwiriye kurindwa “indyo iteguwe nabi kandi ituzuye.” IMN 6.5
Ahagana mu mpera z’ikinyejana, Ellen White yatangiye kwandika ko bitewe no kwiyongera kw’indwara ziboneka mu matungo, ibyokurya byose biva ku matungo, hamwe n’amata, bigomba kuzagera igihe bikarekwa (reba ingingo 605-608). Muri icyo gihe kandi, yihanangirije kenshi ibyo kwihutira guhubukira gufata icyo cyemezo, maze mu mwaka wa 1909 atangaza ko igihe kizagera ubwo ibyo bizaba ngombwa, ariko yihanangiriza abantu kwirinda gutera abandi ubwoba bashyiraho “ibyemezo by’imburagihe n’amategeko akabije.” Yatanze inama avuga ko tugomba “gutegereza kugeza ubwo ibihe bizabidutegeka, n’Imana ikadutegurira inzira yo kubyinjiramo.” IMN 7.1
Ibyokurya bigizwe n’amata, amagi n’imboga ni byo byakomeje gufasha Ellen White ubwo yari akiri mu murimo kugeza agize imyaka 88 y’ubukuru. IMN 7.2
Kurikiza Amahame y’Ingenzi Igihe Wiga Iki Gitabo
Mu gihe wiga inama ku mirire ziboneka muri iki gitabo, ugomba kubikora ukurikiza amwe mu mahame y’ingenzi. Amabwiriza yose akwiriye kwiganwa ubwenge n’ibitekerezo byagutse, hakoreshejwe kumva inama mu buryo rusange, budahabanye, kandi bwuzuye. Hakwiriye kubaho ubushishozi mu gihe usoma interuro yose ivugwa mu ngingo runaka y’iki gitabo. Bityo, kugira ngo usobanukirwe icyo umwanditsi yari agamije kuvuga, ukwiriye kugenzuza interuro iyindi nteruro. Niba amagambo y’interuro imwe asa nk’aho anyuranya n’ayandi, umwigishwa w’iki gitabo aba akwiriye kugereranya amagambo y’iyo nteruro cyangwa akagereranya aya zombi n’amagambo aboneka mu mwimerere. IMN 7.3
Umwigishwa kandi akwiriye gukurikiza urugero rwa Ellen White akemera kugendera ku mahame y’ibanze atatu nk’uko yayavuzeho mu mpapuro ziri imbere, agira ati: IMN 8.1
1. “Guhindura imirire bikwiriye gukorwa buhoro buhoro;” IMN 8.2
2. “Nta murongo runaka ngenderwaho tugamije gutanga ngo ukurikizwe mu by’imirire;” IMN 8.3
3. “Nta muntu n’umwe ukwiriye kumfatiraho urugero” IMN 8.4
Imyanzuro ku Ivugurura mu by’Ubuzima
Ivugurura mu by’imirire ni ikintu kivugira ubwacyo kuko gifite akamaro. Imbuto zacyo zizagaragazwa n’uko tuzagira ubuzima buzira umuze, imbaraga, umwuka mwiza, no kumva tubayeho neza. Ndetse n’imibereho y’ibya Mwuka ibasha kunganirwa n’ingeso twimenyereje mu by’ubuzima bwiza. Binyuze mu iterambere rigikomeje kugerwaho n’abahanga mu bya siyansi, ni ibintu bishimishije guhamya yuko amenshi mu mahame y’ingenzi ndetse n’inyigisho zoroheje, byahishuriwe Abadiventisti b’Umunsi wa Karindwi biturutse ku nyandiko za Ellen White zahumetswe n’Imana. IMN 8.5
Turasabira cyane kandi twifuriza abazasoma iki gitabo bose kugira ngo kizabafashe biruseho kugira ubuzima buzira umuze, bwaba ubw’umubiri n’ubw’umwuka. IMN 8.6
Abashinzwe Kurinda Inyandiko za Ellen White
Washington, D.C.
September 17, 1976


text:
Munyakazi Sadate n’umunyamakuru w’imikino Sam Karenzi bateranye amagambo kuri Twitter. Ni nyuma yuko Munyakazi Sadate yari amaze gutangaza amagambo agira ati « Twifurije ishya n’ihirwe mu mirimo mishya abavandimwe bari mu Rukiko rwo kuri @Radiotv10rwanda.
Bruno Taifa nzahora nemera ko uri Umunyamakuru mwiza mubihe byose genda uremere icyo gisata bakoherejemo ucyubakire Izina, mugenzi wawe nizere ko kuva kuri Micro ari Promotion nziza ».
Nyuma yuko Munyakazi Sadate atangaje aya magambo, Sam Karenzi yahise amusubiza mu magambo agira ati « Ni promotion nziza cyane haburaga gato ngo irute imwe baguhaye muri @rayon_sports bakugira perezida wa fan club ».


text:
KUREBA FILIMI : ESE BIRAKENEWE?
Muri make, ikintu cyose kigira uruhande rwiza iyo gikoreshejwe mu buryo bukwiriye. Filimi/videwo nazo zifite uruhande rwiza, ariko mu gihe uzikoresha ari mu murongo âukwiriyeâ.
Kureba filimi: igikorwa cyâingirakamaro mu buzima bwa buri munsi, ariko kigomba kwitonderwa.
Umubiri. Amagara mazima. Ubuzima buzira umuze. Ubuzima ni impano karemano ihabwa buri muntu kuva agisamwa, ku buntu. Usibye abanyamahirwe make, bake ; abandi tuvuka dufite ubuzima buzira umuze. Ibi ahanini tubikesha utunyangingo tuzira inenge turagwa nâabo dukesha ubuzima : abakurambere bacu. Utu nabo bakadukesha kuba baraturazwe uko ibiragano bisimburana, ariko kandi no kuba baragiye bitwararika amategeko karemano agenga ubuzima ndetse no kubahiriza imigirire, imyitwarire ndetse na za kirazira uko imico itandukanye. Inshingano nyamukuru duhabwa no kubaho ni ukubungabunga ubuzima, ni ugusugasira amagara kugira ngo natwe tuzabashe guhereza abadukomokaho ubuzima buzira umuze. Uko dukomeza kwigira ejuru, duhabwa kandi dutozwa byose bikenewe kugira ngo iyo nshingano tuyuzuze : indyo yuzuye, imyitozo ngororamubiri nâindi migirire nâimyitwarire yubaka umuntu wuzuye.
Kureba filimi ni imwe mu migirire igira uruhare mu kuruhura ubwonko nâumubiri, ariko nanone ku rugero rukwiriye.
Ku bavutse/babyirutse mu myaka ya za 70, 80, 90,â¦muri ibi bihugu byitwa mu byegerenyo bimwe na bimwe âibikiri mu nzira yâamajyambereâ (Afurika yo munsi ya Sahara, ibice bimwe bya Aziya na Amerika yâamajyepfo), ijambo filimi cyangwa videwo uwavuga ko ijanisha rinini bahuraga naryo mu bitabo byo mu ishuri cyangwa se ibitabo mbarankuru ntiyaba atandukiriye ukuri kwishingikirije ibihe nâamateka.
Ibi biragendana kandi nâamateka yâiterambere ryâikoranabuhanga : radiyo, televiziyo, mudasobwa, imirongo ya murandasi ; muri make uburyo bwo gukora, kubika, guhindura cyangwa se guhererekanya ubutumwa bushingiye ku nyandiko, ijwi cyangwa se ishusho. Aha, turakomoza ku bikoresho tutabashije kubonera inyito mu rurimi inyandiko iteguwemo : cassettes zâamajwi nâamashusho, CD, DVD, recorders, players, displayers, telefoni ngendanwa,â¦
Mu myaka twavuze haruguru, kugira ngo umuntu ku giti cye abashe gutunga kimwe mu bikoresho byavuzwe haruguru, agikoresha nkâumutungo bwite, ntabwo byari âumuryango ufunguriwe buri weseâ !
Uko iminsi igenda yicuma, niko ikoranabuhanga rigenda âryegereza isi buri weseâ, bitewe nâamikoro afite. Bya bikoresho twabonye ko bitashobokaga kuba runaka yabitunga mu mutungo we âatari uko abuze ubushobozi, ubu ushobora kubisanga byose mu cyumba kimwe, ndetse igitangaje ugasanga ari nâicyumba cyagenewe kuruhukiramo !
Ibikoresho byâikoranabuhanga aho tuba, muri gahunda zitandukanye.
Uko iminsi igenda yicuma, niko rubanda barushaho gushaka (i) ibibafasha kuruhuka, (ii) kumenya ibigezweho, (iii) kwidagadura no (iv) kwiga.
Filimi na videwo ni bimwe mu bibibafashamo, kuko zigabanya umunaniro wâubwonko âbityo nâumubiri ukaruhukiramo ; zikagira uruhare ku mubano wâuzireba nâabo abana nabo, ndetse zikaba zanamwunganira mu kuzuza inshingano runaka.
Inyandiko yasohotse mu kinyamakuru The Guardian mu mwaka wa 2016, yavugaga ko ubushakashatsi bwagaragaje ko âimyitwarire ya nyirâukuzireba ari yo imubashisha kuzibyaza umusaruro cyangwa se kwinjira mu mu gihombo : iyo zitarebwe kuri gahunda ngo binakorwe mu gihe gikwiye kandi kitarengereye igikwiriye, bigira ingaruka mbi zirimo izihita zigaragara mu buzima bwa buri munsi (ku mubiri : umubyibuho ukabije, diyabete,,â¦) cyangwa se izigenda zototera nyirazo gahoro gahoro (uburwayi bwo mu mutwe : agahinda gakabije no kwigunga,â¦)â.
Mu binyacumi turimo, usanga mu ngo nyinshi âzifashijeâ, iyo umwana avuye ku ishuri yakirizwa televiziyo no kureba filimi, ndetse no mu mpera zâicyumweru bikaba bityo ! byagera mu kiruhuko byo, bikaba nkâakazi ka buri munsi !
Uretse nâabana, hari nâabakuru usanga bava ku kazi cyangwa se mu zindi nshingano zâubuzima umutima uri ku kureba amashusho ! Birumvikana ko iyo badafite ikibahuza hanze noneho, bikaba ukundi.
Mu gihe twateguraga iyi nkuru twagize umwanya wo kuganira nâinzobere mu buvuzi bwâindwara zishingiye ku mitekerereze nâimyitwarire, Kalimba Mateso. Kuri ino ngingo yatubwiye ko âmuri rusange, kureba filimi ni ingirakamaro cyane, kuko usibye kwidagadura, zinagira byinshi zigisha. Ibi ariko ngo bizagerwaho bitewe no kuzireba kuri gahunda : niba ari umwana, umubyeyi akamugenera igihe gikwiye cyo kuzireba ; yaba ari umuntu mukuru, nawe akiyobora mu nyurabwenge, agena igihe nyacyo cyo kuzirebaâ.
Hariho ubundi bushakashatsi bwashyizwe ahagaragara mu mwaka wa 2016 bwanzuye ko âumwana ufite amezi 18 kumanura adakwiye kwegerezwa ibikoresho byâikoranabuhanga ryâamashusho : TV, mudasobwa, telefoni,â¦naho uwâimyaka 2-5 akaba yabyerekwa isaha 1 ku munsi. Ufite imyaka 6 kuzamura akwiriye gukoresha ibyo bikoresho mu masaha ashobora gusaguka ku gihe cyâimirimo ye ya buri munsi : amasaha amara ku ishuri, gukora imikoro yatahanye, gukora imyitozo ngororamubiri nibura isaha 1, kuganira nâabo abana nabo ndetse no gusinzira amasaha hagati ya 8-12â.
Kuri ino ngingo, birumvikana ko niba nta mwanya usaguka muri gahunda yâumunsi, ntacyo byishe gusimbuka igihe runaka adahuye nâibi bikoresho byâikoranabuhanga.
Kalimba yakomeje asobanura ko âiyo utangiye gutekereza ko igihe cyose uri mu biro nta wundi murimo uhugiyeho uzajya ureba filimi/videwo cyangwa se umwana agahugira muri ibyo mu gihe adafite ikimuhugije ; uyu niwo muzi wo kototerwa no kuba imbata yâibyo, maze na za ngaruka mbi zibikomokaho ntizitinde kwigaragazaâ.
Gutwarwa na filimi/videwo ntibibura kugira ingaruka.
Muri bwa bushakashatsi twakomojeho haruguru ndetse nâikiganiro twagiranye na Kalimba, hari ingaruka zagarutsweho zikomoka ku kumara umwanya wose muri filimi/videwo, harimo izigaragara ku mubiri ndetse no mu buzima bwo mu mutwe:
- Diyabete.
- Umubyibuho ukabije
- Indwara yâagahinda gakabije, umuhangayiko no kwigunga.
- Gutakaza ubushobozi bwo gufata mu mutwe.
- Kutabasha kuzuza inshingano uko bikwiriye (kurasa ku ntego mu gihe uri mu kazi ushinzwe), ibintu bishobora no kukwirukanisha.
Ku bana kandi, iyi myitwarire ntizabura kugira ingaruka ndetse zaba nâizigihe kirekire :
- Kutiga neza mu ishuri, ahubwo intekerezo zabo zigasubira mu byo babonye muri filimi.
- Kurotaguzwa nijoro no kubura amahwemo bitewe nâubwoko bwa filimi/videwo barebye.
- Gutakaza ubushobozi bwo gukora ikintu cyose kibasaba gutekereza cyane.
- Ubunebwe muri rusange.
- Umunaniro wa hato na hato.
Ikindi muri rusange cyagaragaye nkâingaruka mbi zo kureba filimi ni uko âuwabaswe nazo agenda yadukana imico runaka ikomoka ku byo agenda abona muri filimi/videwo akunze kureba : ubusinzi, ubusambanyi, urugomo, gushira isoni, uburakari, gutinyuka umutungo wâabandi,â¦â
Muri make, ikintu cyose kigira uruhande rwiza iyo gikoreshejwe mu buryo bukwiriye. Iyo habayeho kurengera, nta kabuza ingaruka ntizibura kuba mbi : kurengera kose kugira icyo kwangiza. Filimi/videwo nazo zifite uruhande rwiza, ariko mu gihe uzikoresha ari mu murongo âukwiriyeâ.


text:
Clémence ni umuntu urangwa ni imico ishimwa na buri wese. Ni umukobwa urangwa no kuvugisha ukuri akaba umwizerwa kandi yanga guhemuka. Ni umuntu uhorana ibyishimo kandi usanga abantu bishimira kumuguma iruhande.
Arangwa no guhanga udushya ndetse no gutera imbere, ni umunyembaraga kandi yanga gukandamizwa ni wa muntu udatinya kuvuga ikimubangamiye, kandi icyo yiyemeje gukora aruhuka akigezeho.
Bimwe mu byamamare byamenyekanye kuri iri zina harimo Clémence de Habsbourg, umukobwa w’umwami Rudolf wayoboye u Budage. Undi wamenyekanye cyane ni umufaransakazi w’impirimbanyi y’uburenganzira bw’abagore Clémence Augustine Royer.


text:
Nta we utura nk’umusozi !
Le 04/10/2012 atangiza umwaka w’ubucamanza 2012-2013 mu Rwanda, perezida Kagame yavuze ko Abanyarwanda nibabimusaba, azavaho. Ayo magambo yanyibukije imvugo 5 zo mu muco wa kinyarwanda. Dore izo mvugo :
1°. Utinda mu rushya, ukabyina nabi ;
2°. Icyicaro cyiza cyivanamo umwana uzi ubwenge ;
3°. Akaboko kafashe ingoma ntikarekura, kireka bagatemye ;
4°. Gutwara ntawe byananiye, kireka uwo batabihaye ;
5°. Umutware yicarira intebe, undi ayibajisha .
Ayo magambo yanyibukije kandi :
1°. Ubwo le 12/11/1931 umutware Nturo yabwiraga umwami Musinga wari uciriwe i Kamembe ati “Urabeho Musinga, turagukize”.
2°. Ubwo umwami Rudahigwa byamuyoberaga, agatangira kujya yifatira amazi.
3°. Ubwo umwami Ndahindurwa yahoraga agira ati “Nta kigenda, ibintu bimeze nabi”.
4°. Ubwo Kaliyopi Murindahabi yasinyishaga ku ngufu Dominiko Mbonyumutwa, amubwira ati “Nta gihe dufite cyo kugutaho, sinya ko weguye, Kayibanda akaba ari we ugomba kuba perezida”.
5°. Ubwo le 1/7/1973 kuri stade i Nyamirambo Alufonsi Ribanje yamburaga perezida Kayibanda ijambo, akamubwira isi yose yumva ngo “Vaho, twakurambiwe”.
6°. Ubwo abatavugaga rumwe na perezida Habyarimana bamwurigaga ngo “Nuvaho, impundu zizavuga ; Hambira akarago, usubire i Karago”.
7°. Ubwo ikinyamakuru Kangura cyandikaga ngo “Sagatwa, Serubuga na Rwagafirita, none ho si ukurambirana, ahubwo bateye isesemi”.
Kubera ko ababwirwaga ibyo byose bakomeje “kubicira inyeri kandi mu by’ukuri byari urukonda”, amateka y’u Rwanda yagenze nabi nk’uko nyine na Kagame abizi kugeza ubu.
Mu Rwanda haramutse habaye amatora adafifitse, Kagame ntabwo yayatsinda. Impamvu yatsindwa ntabwo ari uko ari umututsi, ahubwo ni uko Abanyarwanda bamaze kumumenya no kumurambirwa, none akaba atangiye no kurambira amahanga. Abantu bose bamaze kumenya :
1°. Ko mu w’1988-1989 ari inyeshyamba za FPR ye zaturukaga mu Buganda, zikica, zigasahura, zigahungabanya umutekano mu majyaruguru y’u Rwanda zigamije kuzarutera mu w’1990.
2°. Ko Fred Rwigema atashakaga intambara yica abaturage b’abasivili ; Kagame we yamara kumusimbura, kwica abasivili akaba ari cyo atangiriraho.
3°. Ko amasezerano y’amahoro y’Arusha atari amushishikaje, kubera ko yishakiraga ubutegetsi gusa.
4°. Ko ari we wahanuje indege ya perezida Yuvenali Habyarimana mu mugoroba wa le 6/4/1994, ubwo akaba akomye imbarutso y’itsembabwoko mu Rwanda kandi akanga ko Umuryango w’Abibumbye utabara, kuko byari gutuma atifatira ubutegetsi.
5°. Ko mu ntambara zose yashoje n’aho amariye gufata ubutegetsi, yishe abantu benshi b’inzirakarengane bo mu moko yose, umubare wabo ukaba uruta by’ihabu abishwe n’Interahamwe.
6°. Ko icyiza atakoze muri iyi myaka 18 amaze ku butegetsi, atakibashije kugikora n’ubwo yabugumaho iminsi yose y’ubuzima bwe. Ahubwo ibintu bizagenda birushaho kudogera.
Ni byo, amaze imyaka 18 ku butegetsi kuko n’igihe bwana Pasteur Bizimungu yitwaga umukuru w’igihugu cy’u Rwanda, ni Kagame wicaga agakiza.
Dore impamvu nta cyiza agishoboye gukora :
“Burya rero uwakubwira uyu munsi ati « hari impano y’agaciro gakomeye nzaguha niwuzuza imyaka 150 y’amavuko », wahita umuseka n’iyo waba ubona rwose ko afite ubushake bwo kuguha iyo mpano ! Impamvu utazuyaza kumukwena ni uko uba ubona neza ko hari ikintu gikomeye yirengangije : nta muntu ubaho imyaka 150 kuri iyi si ! Ibimera n’ibisimba nabyo bigira imyaka ntarengwa byagenewe yo kugira ubuzima, ahasigaye bigapfa. N’imitwe ya politiki ni uko. Iravuka, igakura, igasaza, igapfa, ndetse imyinshi muri yo igapfa ihagaze !
Niyo mpamvu, mu bihugu byateye imbere hari itegeko rivuga ko nta Mukuru w’igihugu wemererwa kurenza manda ebyiri zikurikiranye (imyaka 8-10 !). Iyo arangije manda ze ebyiri, itegeko rimusaba kudahita yongera kwiyamamaza, akareka abandi nabo bagatorwa, noneho byazamushobokera akazongera kwiyamamaza nyuma. Birazwi neza ko imyaka 10 ihagije ngo n’umutegetsi w’akataraboneka abe ananiwe ! Nyuma y’imyaka 10-15 ikipe iri ku butegetsi iba inaniwe. Igituma politiki nziza yubaka igihugu iramba si ukwihambira ku butegetsi bw’agatsiko kamwe : kenshi na kenshi iyo agatsiko kavuye ku butegetsi gasiga gashenye n’ibyo kari karubatse ! Ibanga rya politiki iganisha igihugu mu iterambere ry’ukuri ryihishe mu muco wo “Gusimburana ku butegetsi” : le principe de l’alternance. Ibihugu by’Abazungu byemera iyo « principe » nibyo biyobowe neza ( Ubufaransa, Amerika, Ubudage…)
Agatsiko k’Indobanure kamaze imyaka irenga 17 ku butegetsi mu Rwanda ! Uretse Paul Kagame wenyine wibwira ko ari umuyobozi w’igitangaza, Abanyarwanda twese tuzi ko nta kindi azamarira Urwanda uretse gukomeza kurukururira ibyago ! Buriya Agatsiko kamugaragiye nako karashaje, imungu yakinjiye mu ngingo : nta gitekerezo gishya kagifite, nta wundi mushinga mushya gahishiye Urwanda. Nta kindi gasigaje uretse gukomeza kwiba, gusubiranyamo no guteranya Abanyarwanda. Mwiyumviye n’ukuriye Agatsiko, Nyakubahwa Paul Kagame, yivugira ubwe ko ubu igihugu akigejeje kuri « mteremko »! Hari le 4/7/2011 mu munsi mukuru wo kwibuka kuri stade Amahoro i Remera imyaka 17 FPR ifashe ubutegetsi ku ngufu. Ntabwo abeshya, Urwanda ruri ku manga, mbese rugeze aharindimuka, niba Agatsiko katarekuye ubutegetsi mu maguru mashya ! Muri make kacyuye igihe cyako kera ! Habuze gusa uwasunika ngo maze twirebere ukuntu ubutindi buhenanguka ! HAKENEWE IMPINDURAMIYOBORERE, bidatinze”.
(Zélote MAHORO, Ingingo 77 za politiki y’u Rwanda, Ed. Sources du Nil, Lille, 2012, pp. 55-57).
Inkingi ubutegetsi bwe busigaye bushingiyeho ni 2 : ingufu n’ubukire. Ariko ibyo nyine ni byo bituma Abanyarwanda bamwanga, kandi ntagirengo ni ishyari bamufitiye. Ingufu azifite mu gisirikari, mu gipolisi, mu nkeragutabara, mu balokodifanse no mu nzego z’iperereza cyane cyane DMI. Abanyarwanda barambiwe guhora baragirishijwe imbunda n’izindi ntwaro z’amoko yose nk’aho ari inyamaswa z’inkazi. Abanyarwanda barifuza abasirikari n’inzego z’umutekano zakwivuna umwanzi watera igihugu aturutse hanze. Barifuza igisirikari n’inzego z’umutekano zihashya abanyarugomo, ibisambo n’abagizi nabi bahungabanya umutekano w’abaturage. Barambiwe abasirikari babuze icyo bakora kubera ubwinshi bwabo, bagasigara bivanga mu bitabareba : politiki, ubucamanza, ubutegetsi bw’igihugu, inteko ishinga amategeko, ubukungu, amadini…. Barajagata ahantu hose, ni bo bahungabanya umutekano w’abaturage. Kandi Abanyarwanda nibivumbura, abo basirikari ntacyo bazamarira Kagame. Ahubwo benshi muri bo bazifatanya n’abaturage. Ese abo basirikari bo ntibarambiwe guhora bica kuva mu w’1990, ndetse na mbere yaho, kugeza ubu kandi bakica Abanyarwanda ? Kubera ko n’ubundi ntacyo bakiramira, abaturage bazivumubura. “Wirukansa umugabo kera, ukamumara impumuˮ.
Ayo mafaranga se si imitsi y’Abanyarwanda Kagame anyunyuza ? Si imfashanyo z’amahanga yishyirira mu mufuka ? Si abana b’u Rwanda yohereje gushirira muri Congo kugirango yivomere ubukungu bwaho ? None se hari uwahamya ko Abanyarwanda yapfakaje, abo yagize imfubyi, abo yagize inshike, abasigaye ari ba nyakamwe kubera ko ababo baguye mu ntambara ze zidashira batababaye ? Kubera ayo mafaranga, hari agatsiko k’abantu kakimutsimbarayeho, bakamufasha gupyinagaza abaturage. Ntibamukunda, ni ayo mafaranga bishakira.
Abanyarwanda barambiwe ingoma ivuga ngo “nta moko ari mu Rwandaˮ, ariko igatonesha agace kamwe k’Abatutsi bavuye Uganda. Abanyarwanda barifuza ingoma ishora igice kinini cy’ingengo y’imari mu buhinzi n’ubworozi, aho kuyashora mu kugura ibitwaro bya rutura. Barifuza ingoma yimiriza imbere n’amajyambere y’icyaro aho kubaka imigi nk’iyo mu Bazungu cyangwa mu Barabu bamwe na bamwe. Abanyarwanda barifuza ingoma ibasaba imisoro, imisanzu n’amahooro ahuje n’ubushobozi bwabo. Barifuza kandi kubona icyo amafaranga bosorera leta amara. Barifuza ingoma iteza imbere ubuhinzi, ariko ntibicishe inzara ibarandurira imyaka. Ntibanze gutura mu midugudu, ariko barifuza leta ibanza gushyira ibyangombwa by’ibanze (amazi, amashanyarazi, imihanda, amashuri, amuvuriro n’ibindi) aho iteganya kwubaka imidugudu. Ibyo bibonetse, abaturage bajya bayijyamo bihuse, ntawe ugombye kubashushubikana. Abakene barifuza ingoma ibanza kububakira nibura utururi tw’amabati mbere yo kubasenyera inzu zabo za nyakatsi no kubasiga ku gasi nk’amatungo bicwa n’izuba, imvura, imisonga n’indi mibereho mibi babuze n’aho bajya gusembera. Abanyarwanda barifuza ingoma yunamura icumu, igatanga ituze, buri wese akarya mu mahoro utwo yiyuhiye akuya kandi agahabwa uburenganzira bwe bwose.
Ibyo byose n’ibindi abaturage bifuza byaramunaniye mu myaka 18 amaze ku butegetsi, n’uwamwongerera indi ijana, ntiyabikora kuko “kamere ntikurwa na reka”. Ngo “umusazi arasara akagwa ku ijambo”. Ibyo byo rwose yabigezeho, igisigaye ni ugushyira iryo jambo mu bikorwa. “Kagame nagende hakiri kare, yondoke, qu’il dégage, he must go away”. Uti “ese nasimburwa na nde ? ”. Niba atamubonye, Abanyarwanda bazamwibonera.
Yari Marie Jeanne M., umuturanyi wa Kagame mu Kiyovu,
i Kigali


text:
Ubu ntibikwiye ko wahangayikishwa no kwibaza ukwiye kukurera neza kuko amarerero y’abana (Crèche) yarabikemuye, uhasiga umwana ukaba wizeye uburere n’umutekano w’abana.
Rimwe muri aya marerero ni Le Berceau des Anges, ikorera mu Mujyi wa Kigali ku Kimihurura ku gahanda KG 668 st 18. Yakira abana kuva ku mezi icyenda kugeza ku myaka itatu, bakaba barera abana b’impinja n’incuke bagafatwa nk’abari mu rugo ndetse bagatanga uburezi ku bana n’incuke kuva mu ishuri rya mbere kugeza mu rya gatatu.
Ushobora kwibaza uburyo umwana w’amezi icyenda ashobora kwitabwaho n’umuntu utari nyina ariko muri iri rerero birashoboka kuko abana bahagezwa mu gitondo bakitabwaho n’abarezi batojwe kwita ku bana.
Mu kiganiro na IGIHE Umuyobozi wa Le Berceau des Anges, Mukagatore Marie Chantal, yavuze ko abana bagezwa mu kigo mu gitondo bakahirirwa bitabwaho n’abarezi babizobereyemo ku buryo nta mubyeyi ukwiye kugira impungenge.
Yagize ati “Tubitaho nk’ababyeyi, hano dufite abarimu beza babaheka, bakaboza, bakabaterura, bakabaha amata n’iyo mama we ari hafi yaza akomwonsa natwe tugakomeza tukamwitaho.”
Iyo abana bageze mu irerero bahabwa ifunguro rya mu gitondo bitewe n’igihe barimo, abiga bakajya mu ishuri abato cyane na bo bakajyanwa gukina udukino dutandukanye, bakaza guhabwa ifunguro rya saa yine, saa sita, ubundi bakaryamishwa bakaruhuka, bagahabwa n’ifunguro rya saa cyenda mbere y’uko ababyeyi baza kubareba ngo batahe.”
Mukagatore yavuze ko yashinze iri rerero kuko yabonaga ko gusigira abana abantu utizeye kandi bahora bahindagurika bishobora kubateza ibyago. Yavuze ko gusiga umwana mu irerero bituma umubyeyi yizera umutekano we.
Yagize ati “Ababyeyi baba batekanye kuko mu rugo abakozi bashobora kurangara umubyeyi akaba ahangayitse avuga ati ‘umwana wanjye abakozi bashobora gutuma ashya, bashobora kumuha amazi aho kumuha amata n’ibindi. Iyo aje hano agenda umutima utuje akaza ku mufata igihe arangirije akazi nta mutima uhagaze afite.”
Yakomeje avuga ko usibye kuba umubyeyi aba atuje bituma n’umwana yiyungura ubumenyi butandukanye bigatuma amenya ubwenge akiri muto.
Yagize ati “Umwana biramufasha cyane nko ku ndimi kuko umwana uri hano aba azi Ikinyarwanda neza n’Igifaransa neza, ni zo ndimi dutoza abana bakiri bato kandi bituma n’umwana abasha kumenyera abandi akamenya kubana n’abandi.”
“Abiga mu ishuri ry’incuke tubigisha n’Icyongereza ndetse abana tubatoza ikinyabupfura no gukunda Imana.”
Le Berceau des Anges yatangiye mu 2015, umubyeyi wifuza kujyanayo umwana ukiri muto yakirwa buri gihe, abajya kwiga mu mashuri y’incuke bo bagendera ku ngengabihe ya Minisiteri y’Uburezi, ubu bakaba baratangiye kwakira abazatangira mu mwaka w’amashuri wa 2021/2022.


text:
Ku itariki ya 22 Kanama 2021, Nyiricyubahiro Musenyeri Anaclet MWUMVANEZA, Umwepisikopi wa Diyosezi ya Nyundo, yafunguye ku mugaragaro Paruwasi nshya ya Mbugangari. Uwo muhango wabereye mu Gitambo cy’Ukaristiya cyaturiwe muri Kiliziya ya Paruwasi nshya, witabirwa n’abakristu ba Mbugangari, abihayimana n’abasaserdoti. Amasomo yasomwe mu Misa yo kuri uwo munsi ni ayo ku cyumweru cya 21 mu byumweru bisanzwe by’Umwaka wa Liturjiya B. Isomo rya mbere ryavuye mu gitabo cya Yozuwe (Yoz 24,1-2a.15-17.18b), Zaburi ni iya 34. Isomo rya kabiri ryavuye mu ibaruwa Mutagatifu Pawulo Intumwa yandikiye Abanyefezi (Ef 5,21-32) naho Ivanjili ni iya Mutagatifu Yohani (Yh 6, 60-69). Mu nyigisho ye Umwepiskopi yashishikarije abakristu guharanira kugirana ubucuti na Yezu Kristu, bakarangwa n’indangagaciro za gikristu cyane cyane ubudahemuka bugomba guhera mu rugo, bukagaragara kandi bukimakazwa hagati y’umugabo n’umugore ; hagati y’ababyeyi n’abana no hagati y`abagize urugo n’abaturanyi babo.
Mbere y’uko Igitambo cy’Ukaristiya gihumuza, Umwepiskopi yafashe ijambo maze atangaza ku mugaragaro icyemezo cyo gutangiza Paruwasi ya Mbugangari. Yabwiye abari bateraniye aho ko icyo cyemezo yagifashe ashingiye ku cyifuzo cy’abakristu no ku cyerekezo Diyosezi ya Nyundo ifite cyo kongera umubare wa za Paruwasi mu rwego rwo gukomeza gahunda y’ikenurabushyo ryegereye abakristu. Yavuze ko Paruwasi ya Mbugangari izaba igizwe n’igice cyose cyahoze ari Santarali ya MBUGANGARI muri Paruwasi ya MUHATO. Yatangaje kandi ko izina rya Paruwasi nshya, ari naryo rya Kiliziya ari : PARUWASI MUTAGATIFU ALOYS MBUGANGARI ifite icyicaro mu Murenge wa Gisenyi, AKarere ka RUBAVU, Intara y’UBURENGERAZUBA. Umunsi wayo uzajya uhimbazwa buri mwaka ku itariki ya 21 Kamena, ku munsi Kiliziya ihimbaza Mutagatifu Aloys.
Nyuma yo gutangaza icyemezo cyo gutangiza Paruwasi nshya ya Mbugangari, Umwepiskopi yerekanye abapadiri yahohereje mu butumwa. Abo ni Padiri Innocent TUYISENGE, uzaba Padiri Mukuru wa mbere wa Paruwasi Mbugangari na Padiri Augustin NIZEYIMANA, uzaba yungirije Padiri mukuru wa Paruwasi.
Umwepiskopi yakurikijeho gushyikiriza Padiri mukuru imfunguzo za Kiliziya, urufunguzo rw’ubushyinguro bw’Isakramentu (Tabernacle), Kashe na ostensoir izajya yifashishwa mu isengesho ryo gushengerera. Nyuma y’ibyo, hakurikiyeho gukata akagozi mu rwego rwo kugaragaza ko Paruwasi ifunguwe ku mugaragaro, maze nk’uko Igitabo cy’amategeko ya Kiliziya kibiteganya mu ngingo yacyo ya 833, Padiri Mukuru wa Paruwasi ya Mbugangari, imbere y’Umwepiskopi, atangaza Indangakwemera ya Kiliziya mu ruhame rw’abakristu kandi arahirira gutunganya umurimo wa Kiliziya. Mu ndahiro ye, yavuze ko azihatira kwigisha Ijambo ry’Imana ashize amanga, kugira ngo abantu bamenye Inkuru Nziza ya Yezu Kristu Umushumba mwiza. Yiyemeje kandi ko azihatira kuba umubyeyi wa bose, cyane cyane abakene, abapfakazi, impfubyi, n’abababaye bose.
Nyuma y’indahiro ya Padiri Innocent TUYISENGE, hakurikiyeho gutega amatwi Ijambo ry’umukristu uhagarariye abandi, iry’uwaje ahagarariye inzego bwite za Leta, irya Padiri Mukuru wa Paruwasi, n’Ijambo nyamukuru ry’Umwepiskopi.
Mu byishimo byinshi, Bwana MUKESHIMANA Thomas, wavuze mu izina ry’abakristu ba Paruwasi Mbugangari, yashimiye Musenyeri Anaclet MWUMVANEZA wakiriye neza icyifuzo cy’abakristu ba Mbugangari maze agafata icyemezo cyo gutangiza Paruwasi ya Mbugangari. Yashimiye kandi abasaseridoti bose bagize uruhare kugira ngo Paruwasi ya Mbugangari ibone izuba, ashimira n’abakristu ba Mbugangari kubera ubwitange n’umurava bakomeje kugaragaza kuva aho Mbugangari ibereye Santarari (muri 2009), kugeza ubu. Asoza, yashimiye Paruwasi ya Stella Maris Gisenyi, avuga ko ibonye umwuzukuru kandi asaba ubuyobozi bwayo kuzakomeza kuba hafi Paruwasi nshya ya Mbugangari, haba mu bikorwa by`ikenurabushyo, haba no mu by`iterambere risanzwe.
Mu ijambo rye, Bwana NIYIGENA Placide wari uhagarariye Umunyamabanga Nshingwabikorwa w’Umurenge wa Gisenyi, yahaye ikaze abapadiri ba Paruwasi nshya ya Mbugangari, ashimira n’Umwepiskopi uruhare rwa Kiliziya mu kubaka igihugu kandi yizeza ubufatanye abapadiri n’abakristu b’iyi Paruwasi.
Padiri Innocent TUYISENGE, Padiri Mukuru wa Paruwasi MBUGANGARI, na we yashimiye Umwepisikopi kubera ko ari Umushumba mwiza umenya intama ze kandi akazitangira nka Yezu Kristu. Yasabye abakristu gufasha abapadiri kuba abakristu beza kandi nawe abizeza kuzabitaho uko ashoboye kose, afatanyije na Padiri umwungirije mu butumwa. Yavuze ko imihigo y`ingenzi bazagenderaho mu butumwa ari Isengesho, gukora bafatanyije n’abakristu no kwegera abakristu (Pastorale de proximité).
Mu ijambo rye risoza, Nyiricyubahiro Musenyeri Anaclet MWUMVANEZA, Umwepisikopi wa Diyosezi ya Nyundo, yashimiye Imana ibyiza idahwema gukorera Diyosezi ya Nyundo, ashimira abapadiri bakoreye n’abakorera ubutumwa muri Paruwasi ya Muhato kubera umurava bagaragaje bafatanyije n’abakristu. Yashimiye kandi Nyiricyubahiro Musenyeri Alexis HABIYAMBERE (uri mu kiruhuko cy’izabukuru) wafunguye Santarali ya Mbugangari. Yashishikarije abapadiri gukora ikenurabushyo ryegereye abakristu kandi rijyanye n’imitere y’agace Paruwasi iherereyemo. Ni muri urwo rwego yabasabye ko bazashyiraho gahunda yo gusoma Misa no mu zindi ndimi nk’Igiswahili n’Igifaransa kuko byagaragaye ko hari abakristu benshi bakoresha izo ndimi. Umwepiskopi yasabye abakristu gukomeza umuco mwiza wo kwitanga bafatanya n’abapadiri babo kwiyubakira Paruwasi.
Igitambo cy’Ukarisiya gihumuje, Umwepiskopi, ari kumwe n’abasaserdoti, yagiye guha umugisha urugo abapadiri bakorera ubutumwa mu Mbugangari bazacumbikamo. Mbere yo gusoza iyi nkuru, twakwibutsa ko Paruwasi ya Mbugangari ihana imbibi na Paruwasi ya Stella Maris Gisenyi mu majyepfo, Paruwasi ya Muhato mu majyaruguru, Paruwasi ya Muhato iburasirazuba na Paruwasi ya Goma muri Repubulika iharanira Demokarasi ya Kongo, iburengerazuba. Ivutse ikurikira Paruwasi ya Kora yashinzwe muri 2017. Ku rutonde rw’amaparuwasi agize Diyosezi ya Nyundo, ni iya 27.
Padiri Jean Paul SEBAGARAGU
VISIT OUR UNIT OF PRODUCTION


text:
Nyanza: Iby’imitungo ya koperative inyerezwa n’abayobozi bazo byasubiwemo
Yanditswe na Sezibera Anselme
Ubuyobozi bw’Akarere ka Nyanza bwasabye abaturage kujya bahita batanga amakuru bakimenya ko umutungo wa koperative runaka ucunzwe nabi.
Meya wa Nyanza, Ntazinda Erasme, avuga ko akenshi babona ibintu bipfa ntibabivuge, bakazajya kubyerura byarageze i wa Ndabaga, rimwe na rimwe bitagifite igaruriro.
Ibyo byagarutsweho mu kiganiro ubuyobozi bw’akarere bwagiranye n’abaturage b’umurenge wa Muyira mu rwego rwo kwegera abaturage no kumva ibitekerezo byabo kugira ngo bagire uruhare mu igenamigambi.
Umuyobozi w’Akarere ka Nyanza, Ntazinda Erasime, yashishikarije abo abaturage kujya bakurikirana amakoperative yabo umunsi ku wundi kugira ngo hirindwe kwangirika byinshi.
Ntazinda avuga kuri koperative zisa n’izahagaze kubera imicungire mibi harimo “Urugangazi”, avuga ko akarere gafatanyije n’umushinga wa MINAGRI PASPA bari kongera guhuriza hamwe abanyamuryango b’iyo koperative kugira ngo uruganda yari ifite rwongere rukore kandi bitarenze uyu mwaka wa 2018 ruzaba rukora kandi neza.
Ntazinda atangaza ko ubuyobozi bwa koperative bwigenga ariko abayobozi bazo badashobora gukora amakosa ngo birangirire aho ngaho, kuko icyo gihe nk’akarere kabakurikirana gafatanyije n’Urwego rw’Igihugu rw’Amakoperative (RCA).
Asaba abanyamuryango ba koperative kudategereza ngo ibintu bigere i wa Ndabaga kugira ngo ikibazo kibone kugaragara ndetse bikagira ingaruka kuri bamwe bakarinda iyo bazivamo.
Abakangurira kujya bagana abakozi b’akarere bashinzwe amakoperative mu tugari no mu mirenge.
Ubwo yakomozaga ku ngamba ziteganywa, Ntazinda yagize ati: “ubuyobozi bw’akarere bukomeza kwigisha no guhugura abaturage kugira ngo bakurikirane imikorere ya koperative zabo hakiri kare, kuko hari aho bigera ugasanga amafaranga yabo yarayatwawe, habaho no gukurikirana abakoze ayo makosa bakaba ntayo bagifite barayamaze.”
Nyabyenda Madeleine wo mu Murenge wa Muyira mu Karere ka Nyanza avuga ko hari ubwo usanga abayobora koperative bangiza imitungo y’abanyamuryango hanyuma iterambere ryazo rigahagarara.
Agira ati: “Buriya byagiye bibaho ko abantu bibumbira mu makoperative bikagera aho abayobozi bazo bahemukira abanyamuryango bakayitwara umutungo ariko kugira ngo abasigaye babone intege zo kugaruza no gukurikirana ibyo batwaye bikabaca intege”.
Nyabyenda avuga ko ibyo ahanini biterwa n’uko abanyamuryango benshi baba badasobanukiwe n’imicungire ya koperative.
Agira ati: “Hari igihe tuba twibumbiye mu matsinda tukiyemeza kujya dutanga ibiceri 300 ku kwezi kugira umwaka nushira tugiye kwinjira mu gikorwa cyo kugabana umutungo wareba ugasanga ibyo uhawe ntaho bihuriye n’ibyo watanze. Ibyo rero bituma ducika intege zo kuba mu matsinda kubera ko nta nyungu tubonamo”.
Habimana Aphrodis wo Murenge wa Muyira avuga ko kwibumbira mu makoperative ari byiza ariko hari abagiye bacibwa intege inyungu iboneka hamwe na hamwe bitewe n’uburiganya bwa komite zayo.
Ikindi kandi abo baturage bahuriza hamwe ni uko mu gihe habayeho ubwo buriganya mu micungire ya koperative gukurikirana umuyobozi uyiyoboye wabukoze bibagora, bagasaba ubufasha ubuyobozi bw’ibanze bubegereye.
Dusengimana Jacques, Agoronome w’Umurenge wa Muyira mu Karere ka Nyanza na we hari koperative zifite imicungire itanoze bidakurikiranwe byaviramo abaturage bamwe gucika intege.
Agira ati: “Ni byo koko hari amakoperative yagaragaweho gucungwa nabi nk’iyitwa “Urugangazi” na koperative z’abahinzi b’umuceri kuko mu igenzurwa dukora tureba ishusho y’umutungo zifite usanga inyungu n’ubushobozi zifite ari bikeya ari nabyo byatumye zimwe zihagarara.”
“Ariko si zose zicunzwe nabi kuko hari n’izindi z’intangarugero mu kugira imicungire myiza harimo nk’ayo usanga agizwe n’abajyanama b’ubuzima ariko ugasanga anahinga. Hari n’indi igerageza y’ikusanyirizo y’amata”.
Dusengimana avuga ko nk’akarere bakora ubuvugizi ku kigo cy’Igihugu cy’amakoperative (RCA), abashinzwe kugenzura imitungo n’abagenzacyaha ku bayinyereje, izo nzego zikaboherereza abagenzuzi.
Nk’uko abisobanurira Imvaho Nshya avuga ko iyo abo bagenzuzi ba RCA babonye bya bihombo byatejwe n’abayobozi ba koperative kandi bibahama babakurikirana. Gusa ngo ntibikunze kubaho ari na byo asaba ko byakosorwa bikongerwamo imbaraga.
Dusengimana yifuza ko RCA yagira umukozi ushinzwe amakoperative ku karere kugira ngo akumire icyo kibazo kuko bajya guturuka i Kigali abayobozi barashegeshe umutungo w’abanyamuryango.
Avuga ayo makosa aterwa no kuba komite ngenzuzi na nyobozi bya koperative usanga imwe ikorera mu kwaha kw’indi bikaba nkaho ari imwe.
Ati: “Komite ngenzuzi yakagombye kuba igenzura komite nyobozi ariko ntibikorwa kuko no mu nama zikorwa usanga ngenzuzi itinya nyobozi kuko iba ibarusha amafaranga”.
Muyira ni wo murenge wabaye uwa mbere mu yindi yose mu kwesa imihigo y’umwaka wa 2017/2018, mu gihe akarere ka Nyanza ubarizwamo ariko kaje ku mwanya wa nyuma.


text:
Menya inkomoko y'izina Carine n'ibiranga abakobwa baryitwa.
Carine ni izina rikomoka mu Kilatini (Cara) aho risobanura 'umuntu ukundwa' mu gihe mu gifaransa no mu rurimi rukoreshwa muri Swede rivuga 'umwimerere'.
Bimwe mu biranga Carine
-Carine arangwa no kwigirira icyizere ku rwego rwo hejuru kandi akumva bimuteye ishema. Ni umuntu uhora afite ibyo akora uticara hamwe.
-Akunda kwambara neza agashyiraho n’imirimbo (jewery) ihenze ,iyo agiye guhitamo umukunzi areba umuntu akurikije icyubahiro uwo muntu afite muri sosiyete ndetse n’ubutunzi afite.
-Agira ikinyabupfura, gusabana no kwiyoroshya. Ni umuntu udashobora kumara umwanya munini yicaye ahantu hamwe atuje.
-Ubuzima bwe buhoramo akavuyo akamera nkutagira gahunda, ni wa muntu utangira ibintu ntabirangize ahubwo agatangira ibindi atitaye ku byo atarangije.
-Yumva uburenganzira bw’umugore bwashyirwa imbere aho kuba mu magambo gusa. Aba ari umukobwa mwiza inyuma kandi ukundwa.
-Ajya arangwa no kumvisha abandi ibitekerezo bye kandi iyo batabyemeye arababara.
-Usanga Carine ari umuntu uzi ubwenge ufite imbaraga , ugaragaza icyo atekereza ako kanya ariko ukaba wamuhindura mu buryo bworoshye.
Src:www.behindthename.com


text:
Basanga kutareberera abashuka abangavu ari byo byakemura ikibazo cy’abaterwa inda
Mu gihe hirya no hino mu gihugu hakomeje kuboneka abangavu batari bake baterwa inda, hari benshi bavuga ko byakemurwa n’uko buri wese atareberera ababashuka.
Vénantie Nibagwire wo mu Murenge wa Nyagisozi mu Karere ka Nyaruguru, akanaba umwe mu bafashamyumvire b’urubyiruko mu bijyanye no kubagira inama ku myitwarire, ari mu bavuga ko buri wese abigize ibye, abangavu batakomeza gutwita ku rugero biriho.
Agira ati “Abashuka abangavu baba bafite aho bahurira na bo bakaganira, ku buryo ababyeyi batabimenya. Ariko abantu bababonye bagatanga amakuru, byacika kuko nta muntu ubura umubona aho ari”.
Yungamo ati “Hari nk’ubona ushuka umwana akavuga ngo mbese ko uwanjye we bamwangije, n’uriya nabone. Nyamara ntanze amakuru n’uriya akayatanga, byarinda abana bose. Niba udatanze amakuru y’uwo ubonye, n’uwawe nawe ntawe uzaguha amakuru. Rwose abantu batinyutse bakajya babivuga byakemura iki kibazo”.
Yumva ko ibi byashoboka hashyizweho uburyo bwo gutanga amakuru, urugero nka telefone yo guhamagaraho, bikamenyeshwa abantu kugira ngo bajye bazifashisha.
Hari n’abatekereza ko ubwo buryo bwo kugaragaza abashaka gushuka abana bwajya bureberwa mu midugudu no mu masibo, ababonywe bagasabwa kwisubiraho, bitaba ibyo hagashyirwaho uburyo bakurikiranwa.
Abafite ibyo bitekerezo banagaragaza ko imvano yo gutwita kw’abangavu ari ukuba nta mubyeyi ugihanira undi nk’uko byahoze kera, aho umubyeyi yasangaga umwana mu makosa akamuhana, n’undi bikaba uko.
Umusaza Ildephonse Musoni w’i Nyagisozi mu Karere ka Nyaruguru ati “Kuri ubu ushobora gusanga umwana ari mu makosa wamusaba gusigaho akagukabukana, hanyuma akajya iwabo akavuga ko wamukubise cyangwa wamututse, ugasanga bigushyize mu bibazo”.
Ibyo avuga bishimangirwa na Yvan Nyarwaya na we w’i Nyagisozi agira ati “Iyo ubonye umwana utari uwawe ukagerageza kumuhana, se araza ati ko ibyo yakoraga ari we bireba, wankubitiye umwana kubera iki? Mwihorere azibonera!”
Ku rundi ruhande, hari abavuga ko batatinyuka kugaragaza umuntu wifite uri mu mafuti yo gushuka abana, kuko baba babona byabaviramo inkurikizi.
Kamana w’i Mamba mu Karere ka Gisagara ati “Wari uzi ko ugomba kuvuga ngo runaka arimo arashuka akana ko kwa runaka, yamara kumenya ko amakuru ari wowe wayatanze akakumerera nabi? Wari uzi ko ushobora kumugazwa biturutse ku ijambo wavuze?”
Ibitekerezo ( 1 )
Ntabwo gufunga abanyabyaha bishobora gukuraho ibyaha.Ku isi,hari Gereza zibarika.Nyamara ibyaha biriyongera.Amaherezo azaba ayahe?Imana yaturemye yashyizeho umunsi w’imperuka,ubwo izakura abanyabyaha bose mu isi,igasigaza abayumvira gusa.Ikibazo nuko bagerageza kwirinda icyaha aribo bacye nkuko ijambo ryayo rivuga.


text:
Gatsibo:Abazatanga ibiganiro mu gihe cyo kwibuka bahuguwe
Yanditswe na HITIMANA SERVAND
Abaturage bo mu mirenge itandukanye y’Akarere ka Gatsibo batoranyijwe kuzatanga ibiganiro mu gihe cyo kwibuka ku nshuro ya 24 Jenoside yakorewe abatutsi, bahawe amahugurwa abongerera ubumenyi ku biganiro bizatangwa.
Ubuyobozi bw’Akarere ka Gatsibo buvuga ko aya mahugurwa y’umunsi umwe yahawe abaturutse mu mirenge 14 y’aka karere, yatanzwe muri gahunda yo gutegura gahunda yo kwibuka ku nshuro ya 24 Jenoside yakorewe abatutsi.
Umuyobozi w’Akarere ka Gatsibo wungirije ushinzwe imibereho myiza y’abaturage, Kantengwa Mary, yagize ati: “Uyu munsi twagiranye nabo inama itegura icyunamo, tunabagaragariza ibiganiro biteganijwe kuzatangwa. Abazatanga ibiganiro babanza nabo kubyigishwa, hagasuzumwa ko babyumva kugira ngo nabo bazabiyoboremo abandi.”
Niyigaba Valens, umwe mu bahuguwe aturutse mu mirenge wa Gitoki yavuze ko yungutse byinshi muri aya mahugurwa.
Yagize ati “Si ubwa mbere ngiriwe ikizere cyo gutanga ibiganiro mu gihe k’icyunamo. Ariko uko umwaka uje hari ibishobora guhinduka bityo amahugurwa nk’aya aba atumye hari ibyo twiyibutsa n’ibishya twunguka.
Ku giti cyange niteguye kuzafasha abaturanyi mu gihe k’ibiganiro kandi mfite ikizere ko bizagenda neza.”
Mugenzi we Muhakwa Alexandre, utuye mu mu murenge wa Kabarore muri aka karere ka Gatsibo, avuga ko mu byo yungukiye muri ibi biganiro harimo kuzashishikariza abaturage kwitabira ibiganiro bitangwa mu cyunamo.
Abahuguwe basabwe kuzibanda ku rubyiruko barushishikariza kwitabira ibiganiro, cyane ko ngo usanga iki kiciro gikunze kugira ubwitabire buri hasi ugereranyije n’abandi.
Niwemutoni Laetitia, Umukozi wa Komisiyo y’igihugu ishinzwe kurwanya Jenoside mu turere twa Gatsibo na Nyagatare, yagize ati “Mu bihe byahise urubyiruko rwagiye rugaragaza ubwitabire buke. Usanga ibiganiro byitabirwa n’abantu bakuze abakiri bato bakabura.
Ibi ni ikibazo cyagira ingaruka kuko muri biriya biganiro abantu babwirwa amateka kandi abayakeneyeho byinshi ni ruriya rubyiruko rutari runariho muri biriya bihe bya Jenoside yakorewe abatutsi.”
Yakomeje agira ati :”Mugende mubegere mubategure bage bazana n’ababyeyi babo be kubiharira abasaza n’abakecuru.”
Abahuguriwe ku rwego rw’akarere nabo bazafasha mu guhugura abandi mu mirenge no mu tugari, bikazanagezwa mu midugudu ari naho hazatangirwa ibiganiro.


text:
Mu buzima busanzwe iyo uhuye n’umuntu kandi akaba aribwo bwa mbere uhuye nawe ni byiza ko umugaragariza imyifatire myiza kabone n’ubwo waba ufite imyifatire iruhije mu gukundwa.
Iyo ,mumaze kumenyana
Mumaze kwemeranya ubushuti muba mugomba gukomeza kuganira no kubwizanya ukuri by’umwihariko iyo muri kumwe nk’iyo mwasohokanye cyangwa umwe yasuye undi ningombwa ko muhuza kubyo muri kuganira kuko bishobora kuba byabafasha gutera imbere no kugirana inama zitandukanye.
Ntabwo ari byiza ko umwe yibanda ku ruhande rwe gusa ngo yumve ko icyo avuze aricyo atagomba kuvuguruzwa ahubwo bagomba kujya inama kuri buri kimwe cyose.
Kandi nanone ntabwo gusohokana cyangwa gusurana aba ariwo mwanya wo kwishimisha gusa ahubwo mugomba no kwibuka kuganira kubyo mubona byaba bitagenda neza mu rukundo rwanyu.
Umusore cyangwa inkumi ugiye gushaka inshuti nyanshuti cyangwa umukunzi ntabwo yakabaye areba uburanga buhanitse cyangwa ubutunzi cyangwa se kugendera kubyo abandi bavuga kuko ibyo byose ni ibirebeshwa amaso ya bugufi nyamara tutazi ko ibyo byose bishobora kurangira vuba.
Ahubwo urukundo nyarwo ruba mu mu mutima imbere. Amafaranga n’ubutunzi ni nk’umuyaga, uhuha rimwe mu kanya ukabura.
Basore namwe bakobwa mukundana urukundo nyakuri mutabeshyanya kuko bizabahesha ishema mu bandi, yaba abababona ndetse n’aho muba kdi bizatuma ababubaha.
Ikindi kandi niba mukunda by’ukuri ntimukabihishe kuko iyo umwe aterekana ko akundana n’undi hashobora kuzamo agatotsi ko kuba umwe atizera undi bitewe nuko ashobora kuba yakwibaza impamvu undi atamumurikira inshuti ze cyangwa ngo yemere ko bakundana.


text:
Jya witoza kuba nk’umuto
“Uwitwara nk’umuto muri mwe mwese ni we ukomeye.”—LUKA 9:48.
HARI mu mwaka wa 32. Yesu n’intumwa ze bari mu ntara ya Galilaya. Bamwe mu ntumwa ze batangiye kujya impaka zo kumenya uwari ukomeye kuruta abandi muri bo. Umwanditsi w’Ivanjiri Luka yagize ati “igitekerezo kibazamo cyo gushaka kumenya uwari kuzaba ukomeye kuruta abandi muri bo. Yesu amenya ibyo batekereza mu mitima yabo, nuko afata umwana muto amushyira iruhande rwe, arababwira ati ‘umuntu wese wakira uyu mwana muto abigiriye izina ryanjye, aba anyakiriye nanjye, kandi unyakiriye wese aba yakiriye n’uwantumye. Uwitwara nk’umuto muri mwe mwese ni we ukomeye’” (Luka 9:46-48). Yesu yafashije intumwa ze kubona akamaro ko kwicisha bugufi, abikora yihanganye ariko nanone atajenjetse.
1, 2. Ni iyihe nama Yesu yagiriye intumwa ze, kandi kuki?
2 Ese inama Yesu yatanze irebana no kwitwara nk’umuto yari ihuje n’imyitwarire ya benshi mu Bayahudi bo mu kinyejana cya mbere, cyangwa yari inyuranye n’uko muri rusange bitwaraga? Hari igitabo cyavuze ko mu mibanire y’Abayahudi yose byari ngombwa cyane kumenya ukwiriye icyubahiro kurusha abandi, kandi buri gihe bahangayikishwaga no kumenya niba barahaga buri wese icyubahiro akwiriye (Theological Dictionary of the New Testament). Igihe Yesu yahaga intumwa ze iyo nama, yashakaga ko zigira imyitwarire itandukanye n’iy’abandi bantu muri rusange.
3. (a) Kwitwara nk’umuto bisobanura iki, kandi se kuki bishobora kutugora? (b) Ni ibihe bibazo dushobora kwibaza ku birebana no kwitwara nk’umuto?
3 Ijambo ry’ikigiriki ryahinduwemo “umuto” risobanura umuntu wiyoroshya, wicisha bugufi, woroheje, usuzuguritse, cyangwa udafite agaciro, ntagire n’ububasha ku bandi. Yesu yifashishije umwana muto kugira ngo yereke intumwa ze ko zagombaga kwicisha bugufi no kwiyoroshya. Iyo nama ireba Abakristo b’ukuri muri iki gihe, nk’uko yarebaga abo mu kinyejana cya mbere. Mu mimerere imwe n’imwe, kwitwara nk’umuto bishobora kutugora. Kudatungana bituma twibona kandi tugashaka kuba abantu bakomeye. Umwuka w’isi hamwe n’abantu badukikije bahora bashaka kurushanwa, bishobora gutuma tuba abantu bikunda, b’abanyamahane cyangwa bigarurira abandi. Ni iki cyadufasha kwitwara nk’umuto? Ni mu buhe buryo ‘uwitwara nk’umuto muri twe ari we ukomeye’? Ni mu yihe mimerere twagombye kwihatira kugaragaza umuco wo kwicisha bugufi?
“MBEGA UKUNTU UBUTUNZI N’UBWENGE N’UBUMENYI BY’IMANA BYIMBITSE!”
4, 5. Ni iki cyadufasha kugira umuco wo kwicisha bugufi? Tanga urugero.
4 Bumwe mu buryo dushobora kwitoza kugira umuco wo kwicisha bugufi, ni ugutekereza ukuntu Yehova akomeye kuturusha. Mu by’ukuri, “ubwenge bwe ntiburondoreka” (Yes 40:28). Intumwa Pawulo yagize icyo avuga ku birebana n’ibintu bimwe na bimwe bigaragaza ko Yehova akomeye, agira ati “mbega ukuntu ubutunzi n’ubwenge n’ubumenyi by’Imana byimbitse! Kandi se mbega ukuntu imanza zayo zidahishurika n’inzira zayo zitarondoreka!” (Rom 11:33). Ubu hashize imyaka igera ku 2.000 Pawulo yanditse ayo magambo, kandi abantu barushijeho kumenya byinshi. Ariko kandi, ibyo yanditse biracyari ukuri. Uko ibyo tuzi byaba bingana kose, kumenya ko ibyo dushobora kwiga ku birebana na Yehova, imirimo ye n’inzira ze bitarondoreka, byagombye gutuma twicisha bugufi.
5 Uwitwa Leo * amaze kumenya ko gusobanukirwa inzira z’Imana birenze ubushobozi bwacu, byatumye yitwara nk’umuto. Leo akiri muto yashishikazwaga na siyansi. Kubera ko yifuzaga kumenya byinshi ku birebana n’ibiri mu isanzure ry’ikirere, yize siyansi yigisha iby’isanzure maze agera ku mwanzuro ushishikaje. Yaravuze ati “ibyo nize byatumye mbona ko siyansi yonyine idashobora gutuma abantu basobanukirwa iby’isanzure ry’ikirere mu buryo bwuzuye. Ku bw’ibyo, narahinduye niga ibijyanye n’amategeko.” Nyuma y’igihe, Leo yabaye umushinjacyaha, aza no kuba umucamanza. Amaherezo we n’umugore we bigishijwe Bibiliya n’Abahamya ba Yehova, bemera ukuri, maze biyegurira Imana baba abagaragu bayo. Ni iki cyafashije Leo kwitwara nk’umuto nubwo yari yarize cyane? Yaravuze ati “icyamfashije ni ukumenya ko uko ibyo tuzi ku bihereranye na Yehova n’isanzure byaba bingana kose, haba hakiri byinshi dukeneye kumenya.”
6, 7. (a) Ni uruhe rugero ruhebuje Yehova aduha mu birebana no kwicisha bugufi? (b) Ni mu buhe buryo kwicisha bugufi kw’Imana bishobora gutuma umuntu aba “ukomeye”?
6 Ikindi kintu cyadufasha kwicisha bugufi ni uko Yehova na we yicisha bugufi. Uzirikane ko “turi abakozi bakorana n’Imana” (1 Kor 3:9). Tekereza nawe! Yehova Imana Isumbabyose atugaragariza ko atwubashye muri ubwo buryo, atwemerera kubwiriza dukoresheje Ijambo rye Bibiliya. Nubwo Yehova ari we ukuza imbuto dutera kandi tukazuhira, atugaragariza ko atwubashye atwemerera gukorana na we (1 Kor 3:6, 7). Ese urwo si urugero ruhebuje rugaragaza ko Imana yicisha bugufi? Mu by’ukuri, urugero rwa Yehova rwo kwicisha bugufi rwagombye gushishikariza buri wese muri twe kwitwara nk’umuto.
7 Urugero Imana itanga rwo kwicisha bugufi rwakoze ku mutima Dawidi, umwanditsi wa zaburi. Yaririmbiye Yehova ati “uzampa agakiza kawe kambere ingabo inkingira, kandi kwicisha bugufi kwawe ni ko kungira umuntu ukomeye” (2 Sam 22:36). Dawidi yari azi ko ibintu bikomeye byose yakoze muri Isirayeli yabikeshaga kuba Yehova yaricishije bugufi akamwitaho, kandi akamufasha (Zab 113:5-7). Ese natwe si uko? Ari imico dufite, ari ubushobozi cyangwa inshingano, ni iki ‘tutahawe’ na Yehova muri ibyo byose (1 Kor 4:7)? Uwitwara nk’umuto aba “ukomeye” mu buryo bw’uko aba umugaragu wa Yehova ufite agaciro kenshi (Luka 9:48). Reka turebe impamvu ibyo ari ukuri.
‘UMUTO MURI MWE NI WE UKOMEYE’
8. Kuki abagize umuteguro wa Yehova bagomba kwicisha bugufi?
8 Umuco wo kwicisha bugufi utuma tubonera ibyishimo mu muteguro w’Imana kandi tugashyigikira gahunda z’itorero. Reka dusuzume urugero rw’umukobwa witwa Petra, warerewe mu muryango w’Abahamya. Kubera ko Petra yashakaga gukora ibyo yishakiye, yitandukanyije n’itorero. Hashize imyaka runaka, yongeye kwifatanya n’itorero. Ubu yishimira kuba ari mu muteguro wa Yehova kandi ashishikazwa cyane no gushyigikira gahunda z’itorero. Ni iki cyatumye ahindura imitekerereze? Yaranditse ati “kugira ngo numve nisanzuye mu muteguro w’Imana, nari nkeneye gusobanukirwa imico ibiri y’ingenzi cyane, ari yo kwicisha bugufi no kwiyoroshya, kandi nkitoza kuyigira.”
9. Umuntu wicisha bugufi yakira ate ibyokurya byo mu buryo bw’umwuka tubona, kandi se kuki bituma agira agaciro kenshi?
9 Umuntu wicisha bugufi yishimira ibintu byose Yehova aduha, hakubiyemo ibyokurya byo mu buryo bw’umwuka. Ku bw’ibyo, bene uwo muntu yiga Bibiliya ashyizeho umwete, kandi agashishikarira gusoma amagazeti y’Umunara w’Umurinzi na Nimukanguke!. Kimwe n’abandi bagaragu ba Yehova benshi b’indahemuka, ashobora kwishyiriraho intego yo gusoma buri gitabo gishya gisohotse mbere y’uko agishyira mu bubiko bwe bw’ibitabo. Iyo tugaragaje umuco wo kwicisha bugufi no gushimira dusoma ibitabo byacu by’imfashanyigisho za Bibiliya kandi tukabyiyigisha, tugira amajyambere mu buryo bw’umwuka kandi Yehova ashobora kudukoresha mu buryo bwuzuye mu murimo we.—Heb 5:13, 14.
10. Ni mu buhe buryo twakwitwara nk’umuto mu itorero?
10 Hari ubundi buryo umuntu witwara nk’umuto aba “ukomeye.” Muri buri torero haba harimo abagabo bujuje ibisabwa, bashyizweho binyuze ku mwuka wera wa Yehova kugira ngo babe abasaza b’itorero. Bashyiraho gahunda z’iby’umwuka, urugero nk’iz’amateraniro, iz’umurimo wo kubwiriza n’izo kuragira umukumbi. Iyo twitwaye nk’umuto tukemera gushyigikira izo gahunda tubyishimiye, tugira uruhare mu gutuma mu itorero habamo ibyishimo, amahoro n’ubumwe. (Soma mu Baheburayo 13:7, 17.) Niba uri umusaza cyangwa umukozi w’itorero, ese ntushimira Yehova wicishije bugufi kuba yaraguhaye inshingano nk’iyo?
11, 12. Ni iyihe myifatire izatuma tugira agaciro kenshi mu muteguro wa Yehova kandi kuki?
11 Uwitwara nk’umuto aba “ukomeye” cyangwa akagira agaciro kenshi mu muteguro wa Yehova, kubera ko kwicisha bugufi bituma aba umugaragu w’Imana mwiza kandi ufite akamaro. Yesu yahaye abigishwa be inama yo kwitwara nk’abato kubera ko bamwe muri bo bari bafite imitekerereze nk’iy’abantu b’abibone bariho muri icyo gihe. Muri Luka 9:46 hagira hati “igitekerezo kibazamo cyo gushaka kumenya uwari kuzaba ukomeye kuruta abandi muri bo.” Ese aho natwe ntidushobora gutangira gutekereza ko, mu rugero runaka, turuta bagenzi bacu duhuje ukwizera, cyangwa ko turi hejuru y’abantu bose muri rusange? Abantu benshi muri iyi si barangwa n’ubwibone ndetse n’ubwikunde. Nimucyo tujye twicisha bugufi maze twirinde ubwibone. Iyo tubigenje dutyo kandi tugashyira ibyo Yehova ashaka mu mwanya wa mbere, abavandimwe na bashiki bacu bumva bishimiye kuba hamwe natwe.
12 Inama Yesu yatanze yo kwitwara nk’abato mu by’ukuri idushishikariza kugira icyo dukora. Ese ntitwagombye guhatanira kwitwara nk’umuto mu mibereho yacu yose? Reka dusuzume ahantu hatatu twagaragaza uwo muco.
JYA WIHATIRA KUBA NK’UMUTO
13, 14. Ni mu buhe buryo umugabo cyangwa umugore yakwitwara nk’umuto, kandi se ibyo byagira akahe kamaro mu ishyingiranwa ryabo?
13 Mu muryango. Muri iki gihe, abantu benshi baharanira uburenganzira bwabo, ku buryo basaba kubuhabwa niyo byaba ngombwa ko barengera ubw’abandi. Icyakora, uwitwara nk’umuto we agira imyifatire nk’iyo Pawulo adushishikariza kugira. Mu rwandiko yandikiye Abaroma yagize ati “nimucyo dukurikire ibintu bihesha amahoro n’ibituma duterana inkunga” (Rom 14:19). Uwitwara nk’umuto aharanira kubana amahoro na buri wese, cyane cyane uwo bashakanye.
14 Reka turebe ibijyanye no kwidagadura. Umugabo n’umugore we bashobora kuba badashimishwa n’imyidagaduro imwe. Wenda umugabo ashobora kuba akunda kuruhukira mu rugo yisomera igitabo, naho umugore we akumva bajya kwitemberera. Niba umugabo yicisha bugufi ntiyite gusa ku byo we akunda, ahubwo nanone akita ku byo umugore we akunda kandi akamenya ibyo yanga, umugore we azarushaho kumwubaha. Umugabo na we azakunda umugore we kandi amwishimire nabona ko adahora ashaka ko ibyo yifuza byaba ari byo bikorwa byanze bikunze, ahubwo ko atekereza no ku byo umugabo we ashaka. Urukundo rw’abashakanye rurushaho gukomera iyo buri wese muri bo yitwaye nk’umuto.—Soma mu Bafilipi 2:1-4.
15, 16. Dukurikije ibivugwa muri Zaburi ya 131, Dawidi yatugiriye inama yo kugira iyihe myifatire, kandi se ibyo byagombye gutuma twitwara dute mu itorero?
15 Mu itorero. Muri iyi si, abantu benshi baba bumva ko bagomba guhita babona ibyo bashaka. Ntibajya bihangana, kandi gutegereza birabagora cyane. Iyo twitwara nk’umuto, gutegereza Yehova birushaho kutworohera. (Soma muri Zaburi ya 131:1-3.) Niba twicisha bugufi maze tugategereza Yehova, bizaduhesha imigisha. Bizatuma twumva dufite amahoro, ihumure n’ibyishimo. Ntibitangaje rero kuba Dawidi yarateye Abisirayeli bagenzi be inkunga yo gutegereza Imana yabo bihanganye.
16 Kwicisha bugufi ugategereza Yehova bishobora gutuma nawe ubona ihumure (Zab 42:5). Ushobora kuba ‘wifuza inshingano yo kuba umugenzuzi’ kugira ngo urusheho gufasha itorero (1 Tim 3:1-7). Birumvikana ko wagombye gukora uko ushoboye kose kugira ngo umwuka wera ugufashe kugira imico isabwa umugenzuzi. Ariko se, byagenda bite ubonye abandi bayihabwa vuba ariko wowe bigafata igihe? Uwitwara nk’umuto, agategereza guhabwa inshingano yihanganye, azakomeza gukorera Yehova yishimye kandi yishimire umurimo wose ahawe gukora.
17, 18. (a) Iyo dusabye imbabazi kandi natwe tukababarira abandi, bigira akahe kamaro? (b) Ni iyihe nama dusanga mu Migani 6:1-5?
17 Mu mishyikirano tugirana n’abandi. Gusaba imbabazi bijya bigora abantu benshi. Icyakora, abagaragu b’Imana bitwara nk’umuto bemera amakosa yabo kandi bagasaba imbabazi. Nanone kandi, baba biteguye kubabarira ababakoshereje. Ubwibone buteza amacakubiri n’intonganya, ariko kubabarira byo byimakaza amahoro mu itorero.
18 Bishobora kuba ngombwa ko ‘twicisha bugufi’ tugasaba imbabazi tubivanye ku mutima, mu gihe wenda twagiranye n’umuntu amasezerano ariko tukananirwa kuyubahiriza bitewe n’impamvu zitaduturutseho. Icyo gihe twagombye kubona ko twakosheje nubwo ibyabaye bishobora rwose kuba atari twe byaturutseho.—Soma mu Migani 6:1-5.
19. Ni izihe mpamvu zagombye gutuma buri wese muri twe yishimira inama Bibiliya iduha yo kwitwara nk’umuto?
19 Twishimira rwose ko Ibyanditswe bidutera inkunga yo kwitwara nk’umuto. Nubwo hari igihe kugaragaza uwo muco mwiza bitugora, kumenya ko Umuremyi wacu aturuta cyane kandi ko yicisha bugufi, bishobora gutuma twitoza kuwugira. Nitubigenza dutyo, mu by’ukuri tuzaba abagaragu ba Yehova bafite agaciro kenshi. Nimucyo rero buri wese muri twe ajye yitwara nk’umuto.
^ par. 5 Amazina yarahinduwe.


text:
U Rwanda ku mwanya wa kane ku isi mu hantu ho gusura muri 2020
U Rwanda rwashyizwe ku mwanya wa kane ku isi mu bihugu byo gusurwa na ba mukerarugendo nk’ahantu heza mu mwaka wa 2020.
Ni ibyatangajwe n’imbuga za interinete zikora urutonde rw’ibihugu byiza byo gusurwa na ba mukerarugendo.
Amanda Mouttaki, umwe mu bakemurampaka yagize ati “U Rwanda ruyoboye urutonde rwanjye mu bihugu byo gusura muri Afurika, ukareba umuco waho n’ubwiza bwaho.Mu gihe abantu bajyayo gusura ingagi, hari n’ibindi bice ndangamuco byo kureba”.
Amanda yari mu bakemurampaka batumye u Rwanda ruza ku mwanya wa mbere muri Afurika, ndetse no ku mwanya wa kane ku isi mu hantu heza ho gusura muri 2020, mu birori ngarukamwaka byo gutanga ibihembo ku hantu hagezweho byatangajwe muri iki cyumweru ku rubuga rwa TravelLemming.com, rumenyekanisha ibice bigezweho ku isi.
Travel Lemming ni urubuga rumenyekanisha ibice binyuranye by’isi, rugashishikariza ba mukerarugendo gutekereza kuhasura.
Amarachi Ekekwe ukora mu rubuga rwa interineti (blog) ruteza imbere ubukerarugendo rwitwa ‘Travel with a Pen”, yagize ati “Uru rurabo rwa Afurika y’Uburasirazuba, ruri guhindura ubukerarugendo bwa Afurika mu buryo bwinshi. Bizaba bishimishije gusura Kigali ukareba uko yahindutse itera imbere, no kureba uburyo bwo kubungabunga urusobe rw’ibinyabuzima muri Pariki z’igihugu zaho”.
Urubuga rwa Travel Lemming ruvuga ko ubukerarugendo bw’u Rwanda bwamamaye cyane kubera amahirwe yo kwirebera imbonankubone ingagi zo mu Birunga. Gusa uburyo u Rwanda rubungabunga urusobe rw’ibinyabuzima na byo birenze izo ngagi: Pariki y’igihugu y’Akagera uyisangamo inyamaswa zigize ‘Big Five’ (Intare, Imbogo, Inzovu,Ingwe n’Inkura).
Rwanditse ruti “Kuba inama y’isi yiga ku bukungu yaragaragaje u Rwanda nk’igihugu gitekanye muri Afurika, na Rwandair ikaba iteganya gutangiza ingendo ziva ku kibuga mpuzamahanga cy’indege cyitiriwe John F. Kennedy ziza i Kigali, umwaka wa 2020 ni umwaka mwiza wo gusura u Rwanda”.
Uru rubuga kandi rwagaragaje ibihe byiza byo gusura u Rwanda, ndetse n’ahantu hatanu ha mbere uwaza mu Rwanda yasura.
Uru rubuga rugaragaza ko ibihe byiza byo gusura u Rwanda ari ukuva hagati mu kwezi k’Ukuboza kugeza mu ntangiriro za Gashyantare, no kuva muri Kamena kugera muri Nzeri.
Naho ahantu ha mbere ho gusura mu Rwanda, Travel Lemming igaragaza ko harimo Pariki y’igihugu y’Ibirunga, Pariki y’igihugu ya Nyungwe, Inzu ndangamurage y’amateka yo hambere ya Huye n’urwibutso rwa Jenoside rwa Kigali.
Avuga kuri uyu mwanya u Rwanda rwabonye, Belise Kariza, umuyobozi w’ishami ry’ubukerarugendo mu Rwego rw’igihugu rw’iterambere RDB, yagize ati “Tunejejwe no kwakira iki gihembo, no kuba mu bihugu bya mbere byo gusurwa muri 2020 nkuko byatangajwe n’imbuga ziteza imbere ubukerarugendo.
Visit Rwanda isangije iki gihembo abaturage bose, abarengera ibidukikije, abakora mu bukerarugendo n’abanyamahoteli, bagira uruhare mu gutuma u Rwanda ruba ahantu heza ho gusura”.
Yakomeje agira ati “Niba utarasura u Rwanda, tuguhaye ikaze ngo uze wirebere ubwiza karemano bw’igihugu, umuco n’urusobe rw’ibinyabuzima. Mu kuri u Rwanda ni ahantu heza ho gukorera ubukerarugendo”.
Ibitekerezo ( 2 )
Dukomeze gushimira abayobozimwese mudahwemagutekereza kuteramberery’abaturage by’umwihariko,nyakubahwa udahwemagushaka inezayaburimunyarwandawese imana iguhe umugishamuribyoseturagushimiye!
Dukomeze gushimira abayobozimwese mudahwemagutekereza kuteramberery’abaturage by’umwihariko,nyakubahwa udahwemagushaka inezayaburimunyarwandawese imana iguhe umugishamuribyoseturagushimiye!


text:
Ikirangaminsi Ibikoresho byubukorikori bwubuhinzi byoroshye guterana. Nta kole cyangwa imikasi ikenewe. Guteranya uhuza ibice bifite ikimenyetso kimwe. Buri nyamaswa izaba ikirangaminsi cyamezi abiri. Ibishushanyo mbonera bifite imbaraga zo guhindura umwanya no guhindura ibitekerezo byabakoresha. Batanga ihumure ryo kubona, gufata no gukoresha. Buzuyemo urumuri nibintu byo gutungurwa, bikungahaza umwanya. Ibicuruzwa byacu byumwimerere byakozwe hifashishijwe igitekerezo cyubuzima hamwe nigishushanyo.
Izina ry'umushinga : Calendar 2014 “Farm”, Izina ryabashushanya : Katsumi Tamura, Izina ry'abakiriya : good morning inc..
Igishushanyo kidasanzwe nuwatsindiye igihembo cya platine mugikinisho, imikino nibirori byo gushushanya ibicuruzwa. Ugomba rwose kubona ibihembo bya platine byegukana ibishushanyo mbonera bya portfolio kugirango umenye ibindi bikinisho byinshi bishya, bishya, byumwimerere kandi bihanga igikinisho, imikino nibikorwa byo gushushanya.


text:
Rubavu: Abaturage barasabwa gukaza ingamba zo kwirinda ibiza
Yanditswe na IYAREMYE YVES
Ubuyobozi bw’Akarere ka Rubavu burakangurira abaturage kwitwararika no kurushaho kwitegura ibi bihe by’imvura igiye kurushaho kwiyongera, bagakora ibishoboka byose ngo birinde kuba bahura n’ibiza bimaze iminsi biteza ibibazo abaturage.
Uwampayizina Marie Grace, umuyobozi wungirije w’Akarere ka Rubavu, ushinzwe imibereho myiza y’abaturage, yemeza ko muri iki gihe k’imvura harimo ugutungurana kwinshi, bityo abaturage bakwiye kuba maso.
Yemeza ko nubwo ubukangurambaga bukomeje abaturage bakwiye kumenya inyungu yo kubaho bikingiye ibiza, aho hari ibikorwa bitandukanye basabwa gukora.
Yagize ati “Imvura mu minsi yashize yasenyeye abatuye mu mirenge ya Kanama, Nyakiliba, Rugerero na Nyundo byinshi yarangiritse kubera amazi y’umugezi wa Sebeya yarenze imbibi zawo.
Muri iki cyumweru kirangiye mu murenge wa Busasamana yaraguye imyaka irangirika, imirimo ni uko ndetse hari n’ibikorwaremezo byagiye byangirika, turasaba abaturage kumenya ko nubwo ibiza bidateguza hari ibyo bakwiye gukora.”
Uyu muyobozi akomeza asaba abaturage gufata amazi ava ku nzu zabo, kuko agenda akikusanya akazana imbaraga nyinshi nyuma yo kwihuza agasenya byinshi.
Abaturage bataragura ibigega bifata amazi basabwe gucukura ibyobo bifata amazi ku buryo atabacika, kuko n’ubundi ngo bayifashisha mu kuhira imyaka no gukora ibindi bikorwa bitandukanye.
Byiringiro Innocent, umwe mu baturage batuye mu murenge wa Busasamana, umwe mu ikunze kwibasirwa n’ibiza yagize ati “Rwose twe tujya kureba tugasanga ibiza byadusanze mu ngo zacu, ni ibintu bigenda biduhombya mu buryo butandukanye, bikadusenyera cyane, ariko biterwa ahanini n’abaturage badafata amazi.
Hari n’ahandi ubona imisozi itariho ibiti bifata amazi noneho imvura yagwa ikamanukira rimwe, ibiza ntabwo biteguza ariko tugiye gukomeza kureba icyo gukora ngo hagabanywe ingaruka zabyo.”
Ubuyobozi bw’aka karere bufatanyije n’abaturage, biyemeje ko bagiye gukomeza gufatanya kugira ngo bagabanye ubukana bw’ibiza, birinda ko byakomeza kugira ibyo byangiza.


text:
Kayirebwa niwe uzashimirwa guteza imbere umuco
Zimwe mu ndirimbo ze, zamenyekanye cyane kubera ko bazihitagamo mu gufungura amaradiyo, nka Radiyo Muhabura yari iy’Inyeshyamba za RPA zirikiri mu ishyamba, ndetse na Televiziyo y’u Rwanda, Umuhanzikazi Kayirebwa Cecile azahabwa ishimwe kuri iki cyumweru tariki ya 8 Werurwe 2020.
Ku nshuro ya mbere igitaramo kiswe IKIRENGA MU BAHANZI cyateguwe na Servel Ntagengwa Omar uturuka muri Diaspora hamwe na Bwiza Media Ltd na ASBL Umushanana, nibo bateguye igitaramo kizahemberwamo Kayirebwa Cecile.
Ntagengwa yabwiye abanyamakuru kuri uyu wa gatatu, tariki ya 04 Werurwe 2020 ati “mu by’ukuri abahanzi muri rusange bakwirakwiza umuco mu muryango mugari w’Abanyarwanda, ariko twahisemo Cecile Kayirebwa nk’umuhanzi wahize abandi mu gusigasira umuco kuko afite umwihariko we mu ndirimbo ze “
Iki gitaramo kizitabirwa n’abahanzi batandukanye harimo Mariya Yohana, Man Martin, Karasira Clarisse na Cecile Kayirebwa ari nawe uzahabwa ishimwe nk’umuhanzi wasigasiye umuco Nyarwanda kurusha abandi abinyujije mu bihangano bye.
Abateguye iki gitaramo, bemeza ko kizaba ngarukamwaka, aho bazajya bashimira abahanzi bakiriho n’abatakiriho kuko nabo bagize uruhare mu gusigasira umuco babinyujije mu bihangano byabo kabone n’ubwo baba barapfuye ariko ibihangano basize biracyatwigisha.
Mu kigabiro n’abanyamakuru kandi Cecile kayirebwa yavuze ko yanejejwe cyane nuko ariwe uzahabwa ishimwe nk’umuhanzi wahize abandi . Ati “N’ubundi nzakomeza gukora ako nshoboye kose n’igihe cyose nkibishoboye.”
Kayiranga Melchior umuyobozi uhagarariye Bwiza Ltd avuga ko mu by’ukuri nta gihembo bafite cyo gushimira umubyeyi Kayirebwa Cecile kubyo yagezeho mu gusigasira umuco ahubwo arasaba umuntu wese ufite ishimwe yagenera Cecile uko ryangana kose yazarizana kuri uwo munsi akarimushyikiriza.
Ady Ange


text:
Perezida Kagame yasohoje isezerano ku bafite ubumuga bw’uruhu
Taliki ya 13 buri mwaka u Rwanda rwizhiza umunsi mpuzamhanga w’abafite ubumuga bw’uruhu kimwe n’ibindi bihugu byinshi ku Isi, uyu munsi wizihijwe abafite ubu bumuga bishimira ko ibyo Perezida Kagame yabasezeranyije byo kubona amavuta y’uruhu rwabo yarabikoze n’ubwo bakimutakambira ku ndorerwamo no kubafasha gupimwa Kanseri y’uruhu rwabo.
Uyu munsi ufite insanganyamatsiko igira iti “Imbaraga ziturimo ziruta amahirwe”
Umuryango w’abafite ubumuga bw’uruhu mu Rwanda OIPPA (Organisation pour l’Integration et la Promotion des Personnes avec Albinos) ukaba ari nawo wateguye uyu munsi ku nshuro yambere wishimira ko hari ubuvugizi wakoreye abanyamuryango bawo bukumvikana n’ubwo hakiri byinshi byo gukora kugira ngo abafite ubumuga bw’uruhu babeho nk’abandi banyarwanda.
Nicodeme Hakizimana, Umunyamabanga Nshingwa bikorwa wa OIPPA yishimira ko ubu amavuta y’uruhu rwabo aboneka ku bigo nderabuzima byose kandi bakayabona hifashishijwe ubwisungane mu kwivuza nk’uko babyemerewe na Perezida Kagame mu mwaka w’2018.
Uyu muryango kandi wishimira ko n’intego yabo y’uburezi bw’abafite ubumuga bw’uruhu igenda igerwaho kuko zimwe mu mbogamizi bagira mu ishuri zigenda zikurwaho.
Mu mwaka w’i 2018 ubwo perezida Kagame yahuraga n’urubyiruko muri “meet the president” nibwo Akimaniduhaye uyobora umuryango w’abafite ubumuga bw’uruhu OIPPA yagejeje kuri Perezida Kagame imbogamizi zabo.
“Amavuta arinda uruhu rwacu yinjira mu gihugu asoreshejwe amafaranga menshi bigatuma natwe aduhenda, twasabaga ko ibiciro byayo byoroha natwe tukajya tuyabona bitworoheye dukoresheje ubwisungane mu Kwivuza.” Perezida Kagame yahise yakira icyifuzo cyabo avuga ko iki kibazo kidakwiye kongera kuganirwaho ngo kigomba gukemurwa vuba.
Usibye amavuta y’uruhu rwabo bishimira kubona biboroheye, abafite ubumuga rw’uruhu bishimara kandi ko no mu burezi bumvise ubusabe bwabo bagatangira kubatekerezaho mu bizamini byo mu ishuri.
“Abafite ubumuga bw’uruhu bagorwaga no gusoma ibizamini byabaga byanditse mu nyuguti nto kuko byategurwaga hatitawe ku bumuga bwabo ariko ubu bongereye ubunini bw’inyandiko bituma bashobora gusoma neza kandi byatanze umusaruro umubare w’abana dutsindisha wariyongereye.” Nicodeme Hakizimana, Umunyamabanga wa OIPPA
Uyu muryango w’abafite ubumuga bw’uruhu uvuga ko bagifite imbogamizi z’akato ari nako kabatera ibindi bibazo by’imitekerereze.
” Ibibazo by’uruhu si ikosa cyangwa ubushake bw’ubufite, gutotezwa no guhezwa ku bafite ubumuga bw’uruhu bibagiraho ingaruka zikomeye mu mitekerereze nko kubatera kugira amahane no kwiheba”. Perezida wa OIPPA, Akimaniduhaye Dieudonne, nibyo bituma asaba ubufasha leta y’u Rwanda kugira ngo abnatu basobanukirwe n’uburenganzira bw’abafite ubumuga, akandi bumve ko nabo bafite ubwenge n’ububasha nk’abandi bose
Aba kandi basaba leta kuborohereza kubona indorerwamo z’amaso ku giciro gito kuko arizo zibafasha kubona dore ko izuba ariwo mwanzi wabo wa mbere.
Umuryango OIPPA washinzwe mu mwaka w’i 2013 ufite intego nyamukuru yo gufasha abafite ubumuga bw’uruhu kwiga kuko aribyo byabakura mu ruhuri rw’ibibazo barimo no kubakorera ubuvugizi mu zindi nzego zitandukanye z’ubuzima. Ukorera mu Turere turindwi gusa ntutarashobora kugera mu turere twose tw’Igihugu ukaba uhuza abafite ubumuga bw’uruhu 238.
Ubushakashatsi bwakozwe mu mwaka w’i 2012 bwagaragaje ko mu Rwanda habarirwa abantu 1238 w’abafite ubumuga bw’uruhu, ku Isi ho habarurwa nibura umuntu 1 mu bantu 5000 ko afite ubu bumuga mu gihe 1 ku bantu 15000 munsi y’ubutayu bwa Sahara ariwe ugaragaraho ubu bumuga nk’uko byemezwa n’ishami ry’umuryango w’abibumbye ryita ku buzima WHO/OMS.


text:
Chorale Rwankuba ikomeje imyiteguro yo kumurika umuzingo w’indirimbo z’amashusho
Yanditswe na: Ubwanditsi
2018-08-31 09:53:24
Igikorwa cyo gushyira umuzingo w’indirimbo z’amashusho giteganyijwe kuwa 09 Nzeri 2018, iki gikorwa kizabera kuri ADEPR umudugudu wa Kami.
Iki gikorwa cyo gukora Alubumu y’indirimbo zigaragara gikurikiye, ikindi chorale Rwankuba yariyarakoze cyo gushyira hanze Album ebyiri ziri mu buryo bw’amajwi ari zo Mbashimire Gitare yagiye hanze mu 1998 n’Inzira z’Imana yasohotse muri 2014.
Indirimbo ziri kuri iyi alubumu igiye gushyirwa ahagaragara ni: Yemwe bagenzi, Umugoroba w’isi, Tunganirimana, Mbese witeguye kwambuka, Inzira z’Imana, Ibihe turimo,Ibyiringiro, Hariho umugabo, Dufite izina ryiza na Buhungiro.
Kalisa Thacisse ni umuyobozi wa Chorale Rwankuba, yatangaje ko iyi alubumu izamurikwa mu gitaramo cyatumiwemo amakorali atandukanye arimo korali Iriba ibarizwa kuri ADEPR Kicukiro Shell na Nshobozwa n’umwami yo ku mudugudu wa Kami.
Yagize ati “Muri iki gitaramo tuzaba dushyira hanze alubumu yacu ya mbere y’amashusho twatumiye amakorali arimo Iriba ya Kicukiro Shell na korali Nshobozwa n’Umwami yo ku mudugudu wa Kami.”
Chorale Rwankuba yatangiye umurimo w’Imana mu 1981. Ubwo yari ifite abaririmbyi 77, mu 1985 yigabanyijemo kabiri, Rwankuba A na B yaje kuvamo Korali Kinyinya. Ubu chorale Rwankuba igizwe n’abaririmbyi 65.
Chorale Rwankuba imwe mu makorali yatangije ivugabutumwa mu ndirimbo mu itorero ry’akarere Ka Gasabo..
Chorale Rwankuba igiye gushyira hanze Album y’indirimbo z’amashusho
Charale Nshobozwa n’Umwami yo ku mudugudu wa Kami nayo yaratumiwe
Chorale Iriba yo ku mudugudu ADEPR Kicukiro Shell nayo izaza gushyigikira Chorale Rwankuba


text:
Kristo avuga ko bishoboka ko umuntu yamukurikira nyamara atari umwigishwa we. Mu yandi magambo birashoboka ko umuntu yaba yarababarirwe ibyaha bye, ariko nta butware afite hejuru y’icyaha. Ikibabaje ni uko abakristo benshi bibereye muri uku kutamenya, ibintu bihabanye cyane n’ubushake bwa Kristo kandi aba ntabugingo baba bateze mu bwami bw’Imana, keretse bemeye guhinduka abigishwa ba Yesu nyakuri atari ukumukurikira gusa. Wari uziko iyi ngingo ireba abakristo bose?
Umwigishwa umusaruro yitezweho ni uko ahinduka nk’umwigisha we. Mu yandi magambo umwigishwa ni ‘ukurikira Kristo’, intego y’umwigishwa ni ukwiga kumera nka Sebuja( Kristo Yesu). Ni ukuvuga ko kuba umwigishwa wa Kristo, ari ugukurikira intambwe z’ibirenge bye. Umwigishwa agomba guhinduka nka Kristo mu kimbo cye.
Maze Yesu abwira abigishwa be ati “ Umuntu nashaka kunkurikira yiyange, yikorere umusaraba we ankurikire” Matayo 16:24. Kandi ibyo ni byo Imana ishima kandi ibyo nibyo mwahamagariwe , kuko na Kristo yabababarijwe akabasigira ikitegererezo, kugira ngo mugere ikirenge mu cye. 1 Petero 2: 21-22
"Umuntu uza aho ndi ntiyange se na nyina, n’umugore we n’abana be, na bene se na bashiki be ndetse n’ubugingo bwe , uwo ntashobora kuba umwigishwa wanjye. Utikorera umusaraba we ngo ankurikire, ntashobora kuba umwigishwa wanjye. " Luka 14:26-27.
Yesu akiri mu isi ntiyigeze akora icyaha. Nta muntu washoboraga kumuhamya icyaha icyo ari cyo cyose. Biroroshye cyane ariko kwemeza ko benshi mu bakristo ari imbata z’ ibyaha , kandi bibwira ko bari mu rugendo rukurikira Yesu. Nta n’umwe muri bo ushobora kuvuga, nka Pawulo, "Mugere ikirenge mu cyanjye nk’uko nanjye nkigera mu cya Kristo." 1 Abakorinto 11: 1.
Kamere ya muntu ihitamo gukora icyaha aho kubabazwa. Urugero ruto ni uko uyoborwa na kamere iyo afashwe n’irari, ahitamo gusambana. Benshi mu bantu babaswe n’ibyaha mu buzima bwabo bwa buri munsi, icyoroshye kuri bo ni ukuzigama icyubahiro hamwe nicyo bita ikinyoma cyera. Ariko ikigaragara ni uko icyubahiro cyo guhisha ibinyoma, ntacyo. Bibiliya ivuga ko ‘nta mahoro y’abanyabyaha.’
Niba dushyigikiye ukuri mu kwizera Kristo Yesu, ni tube abanyakuri. Umunyabyaha areke ingeso ze, twikorere umusaraba wacu , nibwo tuba abigishwa ba Yesu.


text:
Muri uyu mugoroba w’uwakane taliki ya 14/01/2020 , dufite umutumirwa ! Hari abadusabye kubatumirira Ministre Sylvie MUKANKIKO ngo aze aganirize Abanyarwanda . Twabikoze.
Ibibazo mwadusabye kumugezaho nibyo bishingirwaho i kiganiro cy’uyu mugoroba :
1.Ministre Sylvie, hari Abanyaarwanda benshi bagukurikira ariko ngo bakeneye kukumenye kukurushaho. Wabibwira birambuye ?
2. Abifuza kugugezaho ubutumwa bazanyura mu yihe nzira ?
3. Ariko rero hari abanyarwanda bavuga ko ugira amahane! Niba ari ukuri, biterwa n’iki ?
4. Mu mateka wanyuzemo, ni iki cyakumaze ubwoba kikagutera imbaraga zo guhaguruka ukitangira umurimo wa politiki ya Opizisiyo?
5. Nka Ministre w’Ububanyi n’amahanga urateganya gukora iki ngo amahanga amenye neza ikibazo cy’u Rwanda ?
Umusenateri wo muri Australiya yonkereza mu ruhame mu Nteko
6. Nk’umutegarugori n’umubyeyi w’abana 3 wabwira iki abandi bategarugori bumva ko gufatanya kuba umubyeyi n’ukwitangira ibikorwa bya politiki bitajyanye ?
7.Ni uwuhe muganda utegereje ku bakunzi bawe kugira ngo ushobore gusohoza inshingano Guverinoma y’u Rwanda ikorera mu buhungiro yaguhaye ?
8. Ijambo ry’umusozo.
N.B : Dore LINK y’abashaka kwinjira mu CYUMBA ZOOM ngo babaze ibibazo cyangwa bahe MInistre Sylvie ibitekerezo :
Participer à la réunion Zoom https://us02web.zoom.us/j/89827274475?pwd=N1VxOFlWR0x5NXBBdDE4S2liUjJ4dz09 ID de réunion : 898 2727 4475 Code secret : 418510
RDV ku ISINIJURU TV , saa 19h ku isaha ya Kigali na 18h ku isaha ya Paris.
Ushaka kutugezaho ubutumwa cyangwa inkunga yakwitabaza Tél & WhatsApp : +33663955074


text:
Monthly Archives: October 2020
Umutwe w’interahamwe witwa INTORE HAMWE mu myitozo yo gukora genocide!!!
Aug 16,2020 njyanwa mu iyerekwa mu kibaya ‹valley› cyo kwerekerwamo,mbona inzika y’Uhoraho Uwiteka Imana Nyiringabo imanuka mw’isi ya bazima, ije guhorera abera bishwe baciwe ibihanga bazira akamama ka satani n’abadayimoni, ‹demon’s› maze mbona imyuka yose y’abera izamuka ku isi mu gikombe cyo kwerekerwamo iza gusaba umwuka w’Uwiteka Imana Nyiringabo guhorerwa cyangwa guhabwa ubutabera nk’uko biri uyu munsi wa none. Aho isi yose ilimo gucirwaho iteka nijambo ry’Uhoraho Uwiteka Imana Nyiringabo.
Ubwoko bw’Uwiteka muri gakondo ya bakiranutsi bugiye kunyura mu irembo rifunganye!!!
Aug 11,2020 ijambo ry’Uhoraho rikomeza kunzaho cyane maze rirambwira riti,ijwi ry’Urangurura mu butayu,ucireho iteka umukobwa mwiganye mu mashuli abanza witwa ‹YOLANDA VIANNEY› kuko ar’inkozi y’ikibi (umurozi-kazi) ahabwa Nº 2816/0008/0020 uko niko Uhoraho Uwiteka Imana Nyiringabo abitegetse.
Ubuhanuzi bwa perezida Donald Trump ubwo yatsindaga amatora 2016
Uhoraho Uwiteka Nyiringabo,yihanangiriza abahutu,n’abatutsi!!!
Aug 9,2020 njyanwa mu iyerekwa mbona uruyoka rwazaga aho nari ncumbitse mu butayu bugufiya,urwo ruyoka ruraza rugeze hafi n’umuryango mbona haje inkoko hamwe n’imbwa zitangira kurya urwo ruyoka (python) maze ijambo ry’Uhoraho Uwiteka Imana Nyiringabo rinanzaho rirambwira riti ijwi ry’Urangurrua mu butayu,uriya mugore wabonye witwa WINNIE yuzuye imyuka mibi,kandi akoresha imbaraga z’umwijima none umucireho iteka.Ahabwa Nº 2811/0008/0020 uko niko Uhoraho Uwiteka Imana Nyiringabo abitegetse.
Aba pastor’s bahinduka abadayimoni
Aug 6,2020 Mu gihe maze kwerekwa uko umwana w’UMUSITA ariwe uhagarariye abazimu n’abadayimoni,ntangazwa no kubona abavugabutumwa bo mu gihugu cy’Ibabylon nabo barahindutse abadayimoni kandi nabonaga barikumwe n’umwana w’UMUSITA ndetse na ba pastor nabo barikumwe nawe (ikuzimu) basigaye bakorera satani hano ku isi n’ikuzimu.


text:
Duhugukirwe n’inshoberamahanga
Mu rwego rwo kurushaho guhugukirwa n’Ikinyarwanda n’imikoreshereze y’amagambo yacyo, gusobanukirwa n’igisobanuro cy’amagambo ni ingirakamaro. Mu magambo agize Ikinyarwanda harimo amazina n’inshoberamahanga. Mu nshoberamahanga harimo izihita zumvikana kubera ko amagambo azigize ahita agaragara ariko hari n’atagaragara yose bityo umuntu akaba yakwibaza ijambo zakomotseho. Hari n’izo usanga ijambo zishingiyeho ritagikoreshwa cyane rikaba rizwi na bake.
Mu kurushaho gusobanukirwa n’amagambo n’inshoberamahanga mu Kinyarwanda, ni byiza kugaruka kuri zimwe mu nshoberamahanga tujya duhura na zo.KANDA HANO UBONE IBISOBANURO BIRAMBUYE
INTEKO N’INDANGANTEKO ZIFITE UMUMARO UTANGAJE!
Indanganteko ni akaremajambo kerekana ubumwe n’ubwinshi bw’ijambo, kakerekana inteko izina ririmo. Mu rwego rw’inyito, indanganteko ishingirwaho intego y’uturemajambo dusanisha. Byaragaragaye ntagushidikanya ko indanganteko iha izina igisobanuro. Birashimishije cyane kuba mu mimaro ifite harimo uwo kugena inyito y’izina (ni yo igena inyito igicumbi kiyikurikira).
MENYA BYINSHI KU NGOMBAJWI YA "P"
Waba wari uzi ko ingombajwi “p” yigeze kuzimira ikagarurwa n’amagambo y’amatirano?
Raporo y’impuguke z’Inteko ku ivugururwa ry’imyandikire y’Ikinyarwanda
Muri iki gihe isi yakataje mu ikoranabuhanga, kwandika no kwandikirana bikomeje kuba bumwe mu buryo bw’ingenzi bwo guhana amakuru. Ntawakwirirwa ashidikanya ko no mu Rwanda ari uko, nubwo umuco wo gusoma no kwandika ugikeneye kubakwa. Uko biri kose, Ikinyarwanda kimaze imyaka isaga ijana cyandikwa, kandi gikorwaho ubushakashatsi. Nubwo ntawavuga ko ibintu byacitse, bikomeje kugaragara ko imyandikire yacyo ikeneye kwitabwaho mu buryo bwihariye. Gushyiraho amabwiriza anoze y’imyandikire y’Ikinyarwanda ni imwe mu nzira zo kugiteza imbere nk’ururimi ruduhuza kandi rubumbatiye umuco nyarwanda. Kanda hano ufungure raporo yose.
DORE AKAMARO KO KWIGISHA UMWANA MU RURIMI KAVUKIRERWE
Abahanga mu byo kwigisha abana bahamya ko umunyeshuri yumva neza amasomo ye kandi bitamugoye igihe ayize mu rurimi kavukire rwe. Bahamya kandi ko umunyeshuri yiga neza izindi ndimi igihe yamaze kumenya neza ururimi kavukire rwe. Ni na yo mpamvu UNESCO igira abashinwe uburezi kwigisha abana mu rurimi kavukire rwabo kugeza mu mwaka wa gatatu w’amashuri abanza.
IKIBONEZAMVUGO K’IKINYARWANDA MU RWANDA
Ikibonezamvugo k’Ikinyarwanda cyatangiye kwandikwaho mu ntangiro z’ikinyejana cya 20. Inyandiko n’ibitabo byanditswe ni byinshi. Ibyinshi muri byo byanditse mu ndimi z’igifaransa n’icyongereza. Birumvikanisha ko hari abanyamahanga benshi banditse ariko n’abanyarwanda banditse muri izo ndimi. Hari n’abanditse ariko mu Kinyarwanda.